**http://e-izvadak.pravosudje.hr/mpweb/images/common/grb_mali.gif**

**REPUBLIKA HRVATSKA**

**ZAGREBAČKA ŽUPANIJA**

**OPĆINA KLOŠTAR IVANIĆ**

FOND ZA POLJOPRIVREDU

KLASA: 021-01/17-01/18

URBROJ: 238/14-01/19-19-24

Kloštar Ivanić, 16.05.2019.

Z A P I S N I K

Sa sastanka Fonda za poljoprivredu Općine Kloštar Ivanić održanog dana 15.05.2019. godine

( SRIJEDA ) u 15,30 sati u prostorijama Općine Kloštar Ivanić.

Prisutni članovi Fonda za poljoprivredu: Josip Tučkorić - predsjednik, Helena Martinčević, Dalibor Sračić, Josip Perinić.

Odsutni članovi Fonda za poljoprivredu:, Josip Vrbat, Jelena Lacković Žertuš, Željka Tučkorić,

Ostali prisutni: Općinski načelnik Željko Filipović.

Zapisnik vodi: Lidija Zubatović.

Predsjednik Fonda Josip Tučkorić otvara sastanak i konstatira kvorum, te predlaže

D n e v n i r e d:

1. Razmatranje Izvješća o izvršenju programa javnih potreba u poljoprivredi Općine Kloštar Ivanić za 2018. godinu.
2. Informacija o provođenju Akcijskog plana za sprečavanje širenja i suzbijanja zlatne žutice vinove loze za razdoblje 2018. do 2021. godine.
3. Razmatranje Plana djelovanja u području prirodnih nepogoda općinskog povjerenstva za procjenu šteta od elementarnih nepogoda Općine Kloštar Ivanić za 2019. godinu.
4. Informacija o organizaciji 17. Državne i 22. Županijske izložbe konja i konjskih zaprega.
5. Informacija o donošenju Odluke o usvajanju izmjena i dopuna Programa raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić.
6. Razno.

Dnevni red je jednoglasno prihvaćen.

**T o č k a 1.**

Razmatranje Izvješća o izvršenju programa javnih potreba u poljoprivredi Općine Kloštar Ivanić za 2018. godinu.

Predsjednik Fonda, Josip Tučkorić upoznaje prisutne sa Izvješćem o izvršenju programa javnih potreba u poljoprivredi Općine Kloštar Ivanić za 2018. godinu.

**Izvješće o izvršenju programa javnih potreba u poljoprivredi Općine Kloštar Ivanić za 2018. godinu prima se na znanje i upućuje Općinskom vijeću.**

**T o č k a 2.**

Informacija o provođenju Akcijskog plana za sprečavanje širenja i suzbijanja zlatne žutice vinove loze za razdoblje 2018. do 2021. godine.

Načelnik Željko Filipović upoznaje prisutne da Ministarstvo poljoprivrede održava radne sastanke na temu provođenja Akcijskog plana za sprečavanje širenja i suzbijanja zlatne žutice vinove loze za razdoblje od 2018. do 2021. godine s prijedlozima poboljšanja u vidu izmjena i dopuna Akcijskog plana.

Nakon održanog sastanka dobiti će se informacija o načinu sprečavanja širenja i suzbijanja zlatne žutice.

**Informacija se prima na znanje.**

**T o č k a 3**.

Razmatranje Plana djelovanja u području prirodnih nepogoda općinskog povjerenstva za procjenu šteta od elementarnih nepogoda Općine Kloštar Ivanić za 2019. godinu.

Načelnik Željko Filipović, upoznaje prisutne sa Planom djelovanja u području prirodnih nepogoda općinskog povjerenstva za procjenu šteta od elementarnih nepogoda Općine Kloštar Ivanić za 2019. godinu.

**Prihvaća se Plan djelovanja u području prirodnih nepogoda općinskog povjerenstva za procjenu šteta od elementarnih nepogoda Općine Kloštar Ivanić za 2019. Godinu i upućuje Općinskom vijeću na usvajanje.**

**T o č k a 4.**

Informacija o organizaciji 17. Državne i 22. Županijske izložbe konja i konjskih zaprega.

Načelnik Željko Filipović, upoznaje prisutne da se 17. Državna i 22. Županijska izložba konja i konjskih zaprega održava 08. lipnja (subota). Ove godine uvodi se za ocjenjivanje i kolekcija omica uz dosadašnju kolekciju pastuha, kobila i konjskih zaprega. Ostala organizacija ostaje kao i prijašnjih godina. Povećan je iznos za nagrade u kolekciji konjskih zaprega.

Informacija o održavanju konjogojske izložbe prima se na znanje.

**T o č k a 5.**

Informacija o donošenju Odluke o usvajanju izmjena i dopuna Programa raspolaganja poljoprivrednim zemljištem u vlasništvu Republike Hrvatske za područje Općine Kloštar Ivanić.

Načelnik Željko Filipović, daje informaciju o izmjenama i dopunama koje je potrebno donijeti u Programu raspolaganja poljoprivrednim zemljištem u vlasništvu Republike.

**Informacija o istom prima se na znanje.**

Završeno u 16,30 sati

Zapisnik vodila: Predsjednik Fonda:

Lidija Zubatović Josip Tučkorić