http://e-izvadak.pravosudje.hr/mpweb/images/common/grb_mali.gif

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

**KLASA: 021-01/17-01/10**

**URBROJ: 238/14-01-19-35**

**Kloštar Ivanić, 05.04. 2019.**

**Z A P I S N I K**

Sa 16. sjednice Općinskog vijeća Kloštar Ivanić, održane dana 04.04. 2019. godine s početkom u 16,10 h u Općinskoj vijećnici u Kloštru Ivaniću, Školska 22 – I kat. Sjednici predsjedava predsjednik Općinskog vijeća, Krešimir Bunjevac. Zapisnik vodi Lidija Zubatović , referent za poslove samouprave i administrativni referent.

Sjednica je javna.

**PRISUTNI VIJEĆNICI I VIJEĆNICE:** Krešimir Bunjevac, Josip Tučkorić, Damir Kašnar, Miljenko Majdek, Dragan Vuković, Danijela Bardić, Jozo Vuković, Denis Duvnjak.

Božidar Balenović pridružuje se sjednici u 16,35. Sjednicu napušta u 16,37.

Mislav Lukša pridružuje se sjednici u 16,43

**ODSUTNI VIJEĆNICI**:

Ivan Novak

Opravdali izostanak:

Dražen Božić, Jelena Lacković Žertuš, Nenad Kukec, Josip Vrbat

**OSTALI PRISUTNI:**

Željko Filipović – načelnik Općine Kloštar Ivanić

Branko Šafran – zamjenik načelnika Općine Kloštar Ivanić

Sanela Đura – Pročelnica JUO

Predstavnici Obiteljskog radija Ivanić – Vesna Gregčević Jelica i Zvonimir Gaiger .

Lidija Zubatović, referent za poslove samouprave i administrativni referent

Ivana Trbuhović – pravni referent

Predsjednik Općinskog vijeća, Krešimir Bunjevac otvara raspravu o zapisniku sa 15. sjednice Općinskog vijeća. Otvara se rasprava. Zatvara se rasprava i daje na glasanje.

Konstatira se da je u vijećnici prisutno 8 vijećnika.

Sa 8 glasova „za“ usvaja se Zapisnik sa 15. sjednice Općinskog vijeća održane 31.01.2019. god.

Predsjednik Općinskog vijeća, Krešimir Bunjevac predlaže dnevni red kako je naveden u sazivu.

**D n e v n i r e d :**

* **Aktualni sat**

1. **Rasprava o prijedlozima i donošenje Zaključka o odabiru idejnog rješenja grba i zastave Općine Kloštar Ivanić**

**Predlagatelj: općinski načelnik**

1. **Rasprava o prijedlogu i donošenje Odluke o usvajanju Izvješća o provedbi Plana gospodarenja otpadom Općine Kloštar Ivanić za 2018. godinu**

**Predlagatelj: općinski načelnik**

1. Rasprava o prijedlogu i donošenje Odluke o korištenju prostorije u vlasništvu Općine Kloštar Ivanić u svrhu “Spomen sobe hrvatskim braniteljima”

Predlagatelj: općinski načelnik

1. **Rasprava o prijedlogu i donošenje Izvješća o primjeni agrotehničkih mjera za 2018. godinu**

**Predlagatelj: općinski načelnik**

1. **Rasprava o prijedlogu i donošenje Zaključka o prijedlogu za imenovanje suca porotnika za Općinski sud u Velikoj Gorici**

**Predlagatelj: općinski načelnik**

1. **Rasprava o prijedlogu i donošenje Zaključka o prijedlogu za imenovanje suca porotnika za mladež Općinskog suda u Velikoj Gorici**

**Predlagatelj: općinski načelnik**

1. **Rasprava o prijedlogu i donošenje Zaključka o prijedlogu za imenovanje suca porotnika za Županijski sud u Velikoj Gorici**

**Predlagatelj: općinski načelnik**

1. **Rasprava o prijedlogu i donošenje Zaključka o prijedlogu za imenovanje suca porotnika z mladež Županijskog suda u Velikoj Gorici**

**Predlagatelj: općinski načelnik**

1. Rasprava o prijedlogu i donošenje Odluke o izmjeni Odluke o komunalnim djelatnostima na području Općine Kloštar Ivanić

Predlagatelj: općinski načelnik

1. Rasprava o prijedlogu i donošenje Odluke o davanju suglasnosti na izmjene i dopune Društvenog ugovora o osnivanju društva s ograničenom odgovornošću - Ivaplin d.o.o. za distribuciju i opskrbu plinom Ivanić-Grad,

Predlagatelj: općinski načelnik

1. Rasprava o prijedlogu i donošenje Odluke o uključenju u akciju Gradovi i općine – prijatelji djece

Predlagatelj: općinski načelnik

1. Razno.

**Aktualni sat:**

**Izvješće načelnika:**

Sklopljeni su ugovori za udruge za 2019 godinu po provedenom natječaju.

Dobili smo odluku za radove na ogradi novog groblja u Kloštar Ivaniću na natječaj LAG-a Moslavina iz fondova EU. Očekujemo da nam dođe potpisivanje ugovora tako da slijedi nakon toga raspisivanje natječaja za radove. Za isto ćemo iz EU ostvariti sufinanciranje od 220.000,00 kn a ostatak smo tražili dodatno sufinanciranje od ZŽ.

Otvoren je natječaj preko LAG Moslavina za poljoprivrednike. Svi zainteresirani mogu se prijaviti od 16.4. do 15.5.2019.

Prijavili smo na ZŽ sufinanciranje energetske obnove upravne zgrade. Slijede prijave za ostale natječaje.

Prijavili smo na ministarstvo graditeljstva projekt izgradnje javne rasvjete na obilaznici za sufinanciranje.

Sklapa se ugovor za projektiranje vanjskog dijela uređenja zgrade “ljekarne”.

Dobivena je suglasnost na prometni elaborat za smirenje prometa u ulici Stjepana Radića. Poslan je zahtjev ŽUC-u za izvođenje tih radova.

Otkupljena je parcela u naselju Sobočani uz groblje Sobočani koju smo otkupili kako bi mogli na istoj mogli osigurati parking za posjetitelje prilikom sprovoda i drugih događaja.

Kao strateški projekt prema razvojnoj agenciji ZŽ predložili smo zajedno u dogovoru sa gradonačelnicima Grada Vrbovca i Ivanić Grada BC Vrbovec – Ivanić Grad kako bi se konačno ista pomaknula sa mrtve točke.

Organizirana je zelena čistka 30.3.2019. u suradnji sa LD Srndaćem. Odaziv stanovnika bio je najveći do sada a ujedno je i očišćeno veliko područje na kome se akcija provodila.

Provedeni su natječaji za održavanje zelenih površina, poljskih putova , održavanje rasvjete i čišćenje sipine. Neki ugovori su sklopljeni a neki ugovori će se sklopiti u narednim danima te će sa istim se započeti održavati ili čistiti.

Raspisan je natječaj za upis u Dječji vrtić za pedagošku godinu 2019/2020. Pozivamo roditelje da se istom odazovu.

Tvrtka Ivaplin je sa datumom 28.3.2019. podmirila sve obaveze po pred stečajnoj nagodbi.

**Jozo Vuković:**

**Kada će se pristupiti sanaciji I B Vinogradskog odvojka?**

**Kakva je situacija u NK Kloštar?**

**Načelnik Željko Filipović:**

**Prema izvođaču radova upućen je nalog za sanaciju 1 B Vinogradskog odvojka.**

**Što se tiče NK Kloštar, potrebno je što prije sazvati Skupštinu i vidjeti kakvo je stanje u klubu.**

**Izvršiti će se razgovor sa predsjednikom NK Kloštar.**

**Zatvara se aktualni sat u 16.17.**

**T o č k a 1.**

**Rasprava o prijedlozima i donošenje Zaključka o odabiru idejnog rješenja grba i zastave Općine Kloštar Ivanić**

**Predlagatelj: općinski načelnik**

**Pročelnica JUO Sanela Đura upoznaje prisutne sa prijedlozima grba i zastave OKI.**

**Otvara se rasprava.**

**U raspravi učestvuju: Denis Duvnjak, Željko Filipović, Danijela Bardić, Josip Tučkorić, Damir Kašner.**

**Predlaže se prihvaćanje prijedloga br. 1 za odabir idejnog rješenja grba i zastave sa izmjenom rješenja u kojem bi se simbol bunara u prijedlogu spustio na zeleni brijeg.**

**Zaključuje se rasprava i daje 5 minuta pauza radi usklađivanja prijedloga za glasanje.**

**Nakon pauze načelnik u svojstvu predlagača prihvaća modificiranje prijedloga br. 1.**

**(spuštanje simbola bunara na zelenu površinu).**

**Prijedlog načelnika daje se na glasanje.**

**Sa 7 glasova „za“ i 1 suzdržanim glasom donosi se**

**ZAKLJUČAK**

**o odabiru idejnog rješenja grba i zastave Općine Kloštar Ivanić**

I.

Općinsko vijeće Općine Kloštar Ivanić odabralo je idejno rješenje grba i zastave Općine Kloštar Ivanić broj 1 GRBA OPĆINE KLOŠTAR IVANIĆ sa većim zelenim brijegom na vrhu kojega stoji bunar i PLAVU BOJU ZASTAVE OPĆINE KLOŠTAR IVANIĆ br. 5 C78 M:45 Y:0 K:0, koje se upućuje u daljnji propisani postupak.

II.

Ovaj Zaključak stupa na snagu danom donošenja i objaviti će se u Glasniku Zagrebačke županije.

**T o č k a 2.**

**Rasprava o prijedlogu i donošenje Odluke o usvajanju Izvješća o provedbi Plana gospodarenja otpadom Općine Kloštar Ivanić za 2018. godinu**

**Predlagatelj: općinski načelnik**

**Pročelnica JUO Sanela Đura upoznaje prisutne sa Izvješćem o provedbi Plana gospodarenja otpadom Općine Kloštar Ivanić za 2018. godinu**

**Otvara se rasprava.**

**Zatvara se rasprava.**

**Jednoglasno se donosi**

O D L U K A

o usvajanju Izvješća o provedbi Plana gospodarenja otpadom

Općine Kloštar Ivanić za 2018. godinu

I.

Općinsko vijeće Općine Kloštar Ivanić usvaja Izvješće o provedbi Plana gospodarenja otpadom Općine Kloštar Ivanić za 2018. godinu.

II.

Izvješće čini sastavni dio ove Odluke.

III.

Izvješće se dostavlja Zagrebačkoj županiji.

IV.

Odluka stupa na snagu danom donošenja, a objavit će se u „Glasniku Zagrebačke županije“.

**T o č k a 3.**

Rasprava o prijedlogu i donošenje Odluke o korištenju prostorije u vlasništvu Općine Kloštar Ivanić u svrhu “Spomen sobe hrvatskim braniteljima”

Predlagatelj: općinski načelnik

Načelnik Željko Filipović upoznaje prisutne sa svrhom korištenja prostorije u vlasništvu

Općine Kloštar Ivanić u svrhu “Spomen sobe hrvatskim braniteljima”.

Otvara se rasprava.

U raspravi učestvuju Denis Duvnjak, Jozo Vuković, Željko Filipović.

Sjednici vijeća pridružuje se vijećnik Božidar Balenović u 16,35.

Zatvara se rasprava i daje na glasanje.

U vijećnici je prisutno 9 vijećnika.

Sa 9 glasova „za“ donosi se

**O D L U K A**

**o korištenju prostorije u vlasništvu Općine Kloštar Ivanić**

**u svrhu „Spomen sobe hrvatskim braniteljima“**

I.

Općina Kloštar Ivanić, prostoriju br. 5 na trgu Sv. Ivana 1, kč. br. 3115 k.o. Kloštar Ivanić, u vlasništvu Općine Kloštar Ivanić, u prizemlju Pučkog doma, površine 48,5 m2, koristiti će u svrhu „Spomen sobe hrvatskim braniteljima“.

II.

Odluka stupa na snagu danom donošenja, a objavit će se u „Glasniku Zagrebačke županije“.

Sjednicu vijeća napušta vijećnik Božidar Balenović.

T o č k a 4.

**Rasprava o prijedlogu i donošenje Izvješća o primjeni agrotehničkih mjera za 2018.**

**godinu**

**Predlagatelj: općinski načelnik**

**Pročelnica JUO, Sanela Đura podnosi Izvješće o primjeni agrotehničkih mjera za 2018. godinu.**

**Otvara se rasprava.**

**U raspravi učestvuju Josip Tučkorić, Danijela Bardić, Krešimir Bunjevac.**

**Zatvara se rasprava i daje na glasanje.**

**U vijećnici je prisutno 8 vijećnika.**

**Sa 8 glasova „za“ donosi se**

**IZVJEŠĆE**

**o primjeni agrotehničkih mjera za 2018. godinu**

**UVOD**

Općinsko vijeće Općine Kloštar Ivanić na 13. sjednici održanoj 16. listopada 2014. godine, donijelo je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina te mjerama zaštite od požara na poljoprivrednom i šumskom zemljištu na području Općine Kloštar Ivanić (Glasnik Zagrebačke županije broj 28/14; dalje u tekstu: Odluka).

Sukladno članku 10. i 12. stavak 2 Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu. Člankom 2. Odluke, kao agrotehničke mjere i mjere za uređivanje i održavanje poljoprivrednih rudina su:

1. zaštita od erozije,
2. održavanje živica i međa,
3. mjere za sprečavanje zakorovljenosti,
4. održavanje kanalske mreže,
5. održavanje poljskih puteva,
6. mjere zaštite od požara.

Općina Kloštar Ivanić raspolaže ukupno s 3932 ha poljoprivrednih površina, što predstavlja oko 51 % ukupne površine općine. Sve ove površine su u privatnom vlasništvu, izuzev 616 ha koje su vlasništvo države. Šumske površine zauzimaju ukupno 2558 ha ili 33 % ukupne površine općine.

Šume na području općine u nadležnosti su Uprave šuma podružnica Zagreb, Šumarija Novoselec, koja djeluje u sastavu javnog poduzeća za gospodarenje šumama i šumskim zemljištem u Republici Hrvatskoj «Hrvatske šume»

**EROZIJA**

Tijekom 2018. godine nije bilo značajnijih pojava erozije, za klizišta koja su nastala ranijih godina izrađeni su projekti sanacije, te je za jedno klizište pokrenut postupak javne nabave za odabir izvođača radova na sanaciji.

**ODRŽAVANJE ŽIVICA I MEĐA I MJERE SPREČAVANJA ZAKOROVLJENOSTI**

Jedinstveni upravni odjel je tijekom 2018. godine poslao 113 upozorenja vlasnicima i posjednicima zbog neodržavanja njihovih poljoprivrednih zemljišta, što je rezultiralo uređenjem i privođenju namjeni istih.

Najveći problemi javljaju se zbog neriješenih imovinsko pravnih odnosa, tj. na nekim česticama ima nekoliko vlasnika, koji najčešće žive van Republike Hrvatske ili su u sporu oko vlasništva.

**ODRŽAVANJE KANALSKE MREŽE I POLJSKIH PUTEVA**

Održavanje kanalske mreže je u nadležnosti Hrvatskih voda, gdje Općina kroz dopise i sastanke pokušava ukazati na probleme na mreži koju onda Hrvatske vode saniraju.

Na održavanje poljskih puteva je u 2018. g. utrošeno 96.089,38 kn, te kroz program poljoprivrede 48.434,63 kn, što ukupno iznosi 144.524,01 kn, odnosno u odnosu na 2017. godinu (51.555,60 kn) gotovo tri puta više.

**ZAKLJUČAK**

Područje Općine Kloštar Ivanić je u velikom dijelu pokriveno zelenim obradivim površinama, od čega su neke zapuštene godinama. Općina Kloštar Ivanić nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.

Ovo Izvješće objavit će se u Glasniku Zagrebačke županije.

**Sjednici vijeća u 16,43 pridružuje se vijećnik Mislav Lukša.**

**T o č k a 5.**

**Rasprava o prijedlogu i donošenje Zaključka o prijedlogu za imenovanje suca porotnika za Općinski sud u Velikoj Gorici**

**Predlagatelj: općinski načelnik**

**Pročelnica JUO, Sanela Đura upoznaje prisutne sa prijedlogom za imenovanje suca porotnika za Općinski sud u Velikoj Gorici.**

**Otvara se rasprava.**

**U vijećnici je prisutno 9 vijećnika.**

**Zatvara se rasprava i daje na glasanje.**

**Sa 9 glasova „za“ donosi se**

Z A K L J U Č A K

o prijedlogu za imenovanje suca porotnika

za Općinski sud u Velikoj Gorici

I.

Općinsko vijeće predlaže Skupštini Zagrebačke županije da se za suca porotnika za Općinski sud u Velikoj Gorici imenuje gđa. Vesna Dorešić iz Kloštar Ivanića, Ivana Šveara 24.

II.

Zaključak stupa na snagu danom donošenja a objaviti će se na web stranicama Općine Kloštar Ivanić.

**T o č k a 6.**

**Rasprava o prijedlogu i donošenje Zaključka o prijedlogu za imenovanje suca porotnika za mladež Općinskog suda u Velikoj Gorici**

**Predlagatelj: općinski načelnik**

**Pročelnica JUO, Sanela Đura upoznaje prisutne sa prijedlogom za imenovanje suca porotnika za mladež Općinskog suda u Velikoj Gorici.**

**Otvara se rasprava.**

**U vijećnici je prisutno 9 vijećnika.**

**Zatvara se rasprava i daje na glasanje.**

**Sa 9 glasova „za“ donosi se**

Z A K L J U Č A K

o prijedlogu za imenovanje suca porotnika za mladež

Općinskog suda u Velikoj Gorici

I.

Općinsko vijeće predlaže Skupštini Zagrebačke županije da se za suca porotnika za mladež Općinskog suda u Velikoj Gorici imenuje gđa. Vesna Vučić, prof. pedagogije iz Kloštar Ivanića, Ščapovec 11.

II.

Zaključak stupa na snagu danom donošenja a objavit će se na web stranicama Općine Kloštar Ivanić.

**T o č k a 7.**

**Rasprava o prijedlogu i donošenje Zaključka o prijedlogu za imenovanje suca porotnika za Županijski sud u Velikoj Gorici**

**Predlagatelj: općinski načelnik**

**Pročelnica JUO, Sanela Đura upoznaje prisutne sa prijedlogom za imenovanje suca porotnika za Županijski sud u Velikoj Gorici.**

**Otvara se rasprava.**

**U vijećnici je prisutno 9 vijećnika.**

**Zatvara se rasprava i daje na glasanje.**

**Sa 9 glasova „za“ donosi se**

Z A K L J U Č A K

o prijedlogu za imenovanje suca porotnika

za Županijski sud u Velikoj Gorici

I.

Općinsko vijeće predlaže Skupštini Zagrebačke županije da se za suca porotnika za Županijski sud u Velikoj Gorici imenuje gđa. Jelena Puhalović iz Kloštar Ivanića, Školska 12.

II.

Zaključak stupa na snagu danom donošenja a objavit će se na web stranicama Općine Kloštar Ivanić.

**T o č k a 8.**

**Rasprava o prijedlogu i donošenje Zaključka o prijedlogu za imenovanje suca porotnika za mladež Županijskog suda u Velikoj Gorici**

**Predlagatelj: općinski načelnik**

**Pročelnica JUO, Sanela Đura upoznaje prisutne sa prijedlogom za imenovanje suca porotnika za mladež Županijskog suda u Velikoj Gorici.**

**Otvara se rasprava.**

**U vijećnici je prisutno 9 vijećnika.**

**Zatvara se rasprava i daje na glasanje.**

**Sa 9 glasova „za“ donosi se**

Z A K L J U Č A K

o prijedlogu za imenovanje suca porotnika za mladež

Županijskog suda u Velikoj Gorici

I.

Općinsko vijeće predlaže Skupštini Zagrebačke županije da se za suca porotnika za mladež Županijskog suda u Velikoj Gorici imenuje gđa. Marica Pajur, odgajateljica u mirovini, iz Kloštar Ivanića, Dubravačka 36, Predavec.

II.

Zaključak stupa na snagu danom donošenja a objaviti će se na web stranicama Općine Kloštar Ivanić.

**T o č k a 9.**

Rasprava o prijedlogu i donošenje Odluke o izmjeni Odluke o komunalnim djelatnostima na području Općine Kloštar Ivanić

Predlagatelj: općinski načelnik

**Pročelnica JUO, Sanela Đura upoznaje prisutne sa izmjenom Odluke o komunalnim djelatnostima na području Općine Kloštar Ivanić.**

**Otvara se rasprava.**

**U vijećnici je prisutno 9 vijećnika.**

**Zatvara se rasprava i daje na glasanje.**

**Sa 8 glasova „za“ i 1 suzdržanim glasom donosi se**

O D L U K A

o izmjeni Odluke o komunalnim djelatnostima

na području Općine Kloštar Ivanić

Članak 1.

Ovom Odlukom mijenja se Odluka o komunalnim djelatnostima na području Općine Kloštar Ivanić („Glasnik Zagrebačke županije“ broj 5/19).

Članak 2.

Članak 18. mijenja se i glasi:

„ Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Kloštar Ivanić slijedeće komunalne djelatnosti:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja
7. održavanje čistoće javnih površina
8. održavanje javne rasvjete
9. dezinfekcija, dezinsekcija i deratizacija
10. veterinarsko-higijeničarski poslovi
11. prigodno ukrašavanje naselja
12. sanacija divljih odlagališta,
13. postava ploča s imenima ulica, oznakama naselja i sl.

Ugovor o povjeravanju obavljanja komunalnih djelatnosti iz stavka 1. ovog članka može se zaključiti najduže na vrijeme od 4 (četiri) godine.“

Članak 3.

Ova Odluka stupa na snagu osmi dan od dana objave u Glasniku Zagrebačke županije.

**T o č k a 10.**

Rasprava o prijedlogu i donošenje Odluke o davanju suglasnosti na izmjene i dopune Društvenog ugovora o osnivanju društva s ograničenom odgovornošću - Ivaplin d.o.o. za distribuciju i opskrbu plinom Ivanić-Grad,

Predlagatelj: općinski načelnik

Načelnik Željko Filipović upoznaje prisutne sa potrebom davanja suglasnosti na izmjene i dopune Društvenog ugovora o osnivanju društva s ograničenom odgovornošću - Ivaplin d.o.o. za distribuciju i opskrbu plinom Ivanić-Grad.

Otvara se rasprava.

U raspravi učestvuje Mislav Lukša.

Zatvara se rasprava i daje na glasanje.

Sa 8 glasova „za“ i 1 suzdržanim glasom donosi se

O D L U K U

o davanju suglasnosti na izmjene i dopune Društvenog ugovora

o osnivanju društva s ograničenom odgovornošću – Ivaplin d.o.o.

za distribuciju i opskrbu plinom Ivanić-Grad

I.

Općinsko vijeće daje suglasnost na izmjene i dopune Društvenog ugovora o osnivanju društva s ograničenom odgovornošću – Ivaplin d.o.o. za distribuciju i opskrbu plinom Ivanić-Grad na način da se članak 25. mijenja i glasi:

„Društvo ima Nadzorni odbor od 5 (pet) članova.

Svaki član Društva predlaže po 1 (jednog) člana u Nadzorni odbor, 1 (jednog) člana Nadzornog odbora izabire Skupština odlukom donesenom sukladno članku 36. ovog društvenog ugovora, a 1 (jednog) člana Nadzornog odbora imenuju i opozivaju radnici Društva sukladno Zakonu o radu.

Članovi Nadzornog odbora koje izabire i imenuje Skupština moraju ispuniti sljedeće kriterije:

- propisane uvjete za izbor članova Nadzornog odbora iz članka 255. Zakona o trgovačkim društvima;

- uvjete iz posebnih propisa koji uređuju izbor i imenovanje za djelatnost koja je predmet poslovanja Društva;

- uvjet nepostojanja sukoba interesa u skladu s posebnim propisima koji uređuju sprječavanje sukoba interesa između privatnog i javnog interesa u obnašanju javnih dužnosti.

Član Nadzornog odbora kojeg izabire Skupština odlukom iz članka 36. ovog društvenog ugovora, osim kriterija iz prethodnog stavka ovog članka mora ispuniti i sljedeće dodatne uvjete:

- završen diplomski sveučilišni studij ili s njim izjednačen studij i

- najmanje deset godina radnog iskustva stečenog na rukovodećem položaju u energetskom sektoru.

Predsjednik Nadzornog odbora je član predložen od strane grada Ivanić Grada, a zamjenik predsjednika je član predložen od strane Općine Križ.

Mandat članova Nadzornog odbora traje 4 (četiri) godine i mogu biti ponovno birani nakon isteka mandata.“

kao i da se u članku 36. iza podstavka 4. dodaje novi podstavak koji glasi:

„- o petom članu Nadzornog odbora.“.

II.

Odluka stupa na snagu danom donošenja, a objaviti će se u Glasniku Zagrebačke županije

**T o č k a 11.**

Rasprava o prijedlogu i donošenje Odluke o uključenju u akciju Gradovi i općine – prijatelji djece

Predlagatelj: općinski načelnik

Načelnik, Željko Filipović upoznaje prisutne o uključivanju u akciju Gradovi i općine-prijatelji djece.

Otvara se rasprava.

Zatvara se rasprava i daje na glasanje.

U vijećnici je prisutno 9 vijećnika.

Jednoglasno se donosi

**O D L U K A**

**o uključenju u akciju Gradovi i općine - prijatelji djece**

**Članak 1.**

Ovom Odlukom Općina Kloštar Ivanić se opredjeljuje za provođenje aktivnosti, uz suradnju lokalnih tijela, ustanova, udruga, pojedinaca, medija, odraslih i djece, vezanih za uključenje u akciju Gradovi i općine - prijatelji djece.

**Članak 2.**

Aktivnosti usmjerene na stjecanje počasnog naziva „Općina Kloštar Ivanić - prijatelj djece“ temeljit će se na sljedećim dokumentima:

1. Konvenciji o pravima djeteta UN-a koja sadrži četiri opća načela:

- djeca ne smiju trpjeti diskriminaciju „neovisno o rasi, boji kože, spolu, jeziku, vjeri, političkom ili drugom mišljenju, nacionalnom, etničkom ili društvenom porijeklu, vlasništvu, teškoćama u razvoju, rođenju ili drugom statusu djeteta, njegova roditelja ili zakonskog skrbnika“

- djeca imaju pravo na životni razvoj u svim vidovima života uključujući fizički, emotivni, psihosocijalni, kognitivni, društveni i kulturni

- pri donošenju svih odluka ili izvršenja postupaka koji utječu na dijete ili na djecu kao skupinu, najvažnija mora biti dobrobit djeteta. To se odnosi kako na odluke koje donose vladina, upravna ili zakonodavna tijela, tako i na odluke koje donosi obitelj

- djeci se mora omogućiti aktivno sudjelovanje u rješavanju svih pitanja koja utječu na njihov život i dopustiti im slobodu izražavanja mišljenja. Ona imaju pravo izreći svoja gledišta koja se moraju ozbiljno uzeti u obzir.

2. Nacionalnoj strategiji za prava djece u Republici Hrvatskoj od 2014. do 2020. čiji su strateški ciljevi:

- osiguravanje usluga i sustava prilagođenih djeci

- eliminacija svih oblika nasilja nad djecom

- osiguravanja prava djece u ranjivim situacijama

- osiguranje aktivnog sudjelovanja djece

3. Europskoj povelji o sudjelovanju mladih u životu općina i regija Vijeća Europe koja je načelima međusobnog uvažavanja i partnerstva, putokaz lokalnoj samoupravi i upravi, kao i mladima kako ostvariti aktivno sudjelovanje što većeg broja djece i mladih u životu svojih gradova, posebice u procesima odlučivanja o pitanjima koje utječu na kvalitetu njihovog života.

**Članak 3.**

Cilj akcije Gradovi i općine – prijatelji djece ostvaruje se na četiri međuovisna načina. To su:

- Poticanje svih sudionika na udruženo i koordinirano djelovanje radi osiguranja uvjeta za kvalitetan život djece u našem gradu

- Evidentiranje postignutih rezultata

- Medijsko praćenje dometa akcije

- Dodjela javnog priznanja za ispunjenje zahtjeva akcije u obliku počasnog naziva Općina Kloštar Ivanić – prijatelj djece.

**Članak 4.**

U cilju operacionalizacije obveza utvrđenih u članku 2. ove Odluke, Općinsko vijeće Općine Kloštar Ivanić (u daljnjem tekstu: Općinsko vijeće) donijet će Program projekta „Općina Kloštar Ivanić – prijatelj djece“ za period od 2019. do 2022. godine.

**Članak 5.**

Temeljem Programa projekta „Općina Kloštar Ivanić – prijatelj djece“, Općinsko vijeće svake će godine prilikom donošenja proračuna Općine Kloštar Ivanić, donositi operativni dokument – Izvedbeni plan ostvarivanja prava i potreba djece u Općini Kloštar Ivanić za narednu godinu.

**Članak 6.**

Općina Kloštar Ivanić će svake godine u povodu Dječjeg tjedna analizirati ostvarivanje dokumenata iz članka 4. i 5. ove Odluke i utvrđivati mjere za njihovo unapređenje.

**Članak 7.**

Koordiniranje svih aktivnosti prema pravilima akcije „Općina Kloštar Ivanić – prijatelj djece“ provodit će Koordinacioni odbor akcije „GRADOVI I OPĆINE – PRIJATELJI DJECE“ ZA OPĆINU KLOŠTAR IVANIĆ

Odluku o imenovanju članova Koordinacionog odbora donijet će Općinski načelnik Općine Kloštar Ivanić u roku od 30 dana od stupanja na snagu ove Odluke.

**Članak 8.**

Svi administrativni poslovi akcije vodit će se u Jedinstvenom upravnom odjelu Općine Kloštar Ivanić.

**Članak 9.**

Ova Odluka stupa na snagu osmi dan od dana objave u Glasniku Zagrebačke županije.

**T o č k a 12.**

Razno.

Mislav Lukša podnosi ostavku na mjesto vijećnika Općinskog vijeća Općine Kloštar Ivanić.

Završeno u 17,00.

Zapisničar: Predsjednik

Lidija Zubatović Općinskog vijeća:

Krešimir Bunjevac