**Plan djelovanja Općine Kloštar Ivanić**

**u području prirodnih nepogoda**

**za 2019. godinu**

****

Kloštar Ivanić, 2019.god.

**SADRŽAJ:**

[1. UVOD 3](#_Toc6480052)

[2. PRIRODNE NEPOGODE 3](#_Toc6480053)

[**2.1. Obaveze Općine iz područja civilne zaštite, a koje se tiču prirodnih nepogoda** 4](#_Toc6480054)

[3. POPIS MJERA I NOSITELJA MJERA U SLUČAJU NASTAJANJA PRIRODNIH NEPOGODA NA PODRUČJU OPĆINE 8](#_Toc6480055)

[4. IZVORI SREDSTVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA 20](#_Toc6480056)

[5. PROGLAŠENJE PRIRODNE NEPOGODE 21](#_Toc6480057)

[**5.1. Sadržaj prijave prve procjene štete** 22](#_Toc6480058)

[**5.2. Konačna procjena štete** 22](#_Toc6480059)

[**5.3. Način izračuna konačne procjene štete** 23](#_Toc6480060)

[**5.4. Žurna pomoć** 24](#_Toc6480061)

[6. PROCJENA OSIGURANJA OPREME I DRUGIH SREDSTVA ZA ZAŠTITU I SPAŠAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA 25](#_Toc6480062)

[**6.1. Procjena elementarnih nepogoda na području Općine u posljednjih 10 godina** 25](#_Toc6480063)

[7. MJERE I SURADNJA S NADLEŽNIM TIJELIMA 26](#_Toc6480064)

[**7.1. Povjerenstva za procjenu šteta od prirodnih nepogoda** 26](#_Toc6480065)

[7.1.1. Općinsko povjerenstvo 26](#_Toc6480066)

[7.1.2. Županijsko povjerenstvo 27](#_Toc6480067)

[7.1.3. Stručno povjerenstvo 28](#_Toc6480068)

[7.1.4. Mandat članova povjerenstva 28](#_Toc6480069)

[**7.2. Agrotehničke mjere** 28](#_Toc6480070)

[7.2.1. Izvješće o provedbi agrotehničkih mjera 31](#_Toc6480071)

[**7.3. Mjere civilne zaštite** 32](#_Toc6480072)

[**7.4. Mjere zaštite od požara** 33](#_Toc6480073)

[**7.5. Mjere obrane od poplava** 33](#_Toc6480074)

[**7.6. Osiguranje usjeva, životinja i biljaka** 34](#_Toc6480075)

[**7.7. Primjena jedinstvenih cijena i priroda** 34](#_Toc6480076)

[8. ZAKLJUČAK 34](#_Toc6480077)

**POPIS TABLICA:**

[**Tablica 1: Registar prirodnih nepogoda na području Općine** 5](#_Toc6480078)

[Tablica 2: Prikaz mjera i nositelja mjera uslijed poplava 8](#_Toc6480079)

[Tablica 3: Prikaz mjera i nositelja mjera uslijed potresa 12](#_Toc6480080)

[Tablica 4: Prikaz mjera i nositelja mjera uslijed ekstremnih temperatura, mraza, kiše, tuče i suše 18](#_Toc6480081)

[Tablica 5: Prikaz vrijednosti opreme i osiguranja Vatrogasne zajednice Općine 25](#_Toc6480082)

[Tablica 6: Prikaz vrijednosti opreme Izviđača „Kloštarski skauti“ 25](#_Toc6480083)

[Tablica 7: Prikaz šteta uslijed elementarnih nepogoda na području Općine Kloštar Ivanić 25](#_Toc6480084)

[Tablica 8: Prikaz proračunske pričuve Općine 25](#_Toc6480085)

# 1. UVOD

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon) predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda. Sukladno članku 43. Zakona, Općinsko vijeće dužno je Plan djelovanja u području prirodnih nepogoda donijeti do kraja veljače 2019. godine.

Člankom 17. stavkom 3. Zakona izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne ) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu.

Osnovni cilj Zakona temeljem kojeg se donosi ovaj Plan jest prikazivanje važnosti poljoprivrednih dobara te nužnosti uspostave Registra šteta.

# 2. PRIRODNE NEPOGODE

Prirodnom nepogodom, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnim nepogodama smatraju se:

1. potres,
2. olujni, orkanski i ostali jak vjetar,
3. požar,
4. poplava,
5. suša,
6. tuča,
7. mraz,
8. izvanredno velika visina snijega,
9. snježni nanos i lavina,
10. nagomilavanje leda na vodotocima,
11. klizanje, tečenje, odronjavanje i prevrtanje zemljišta,
12. druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite.

Prirodna nepogoda može se proglasiti ako je vrijednost ukupne izravne štete najmanje 20 % vrijednosti izvornih prihoda Općine za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Općine ili ako je nepogoda umanjila vrijednost imovine na području Općine najmanje 30%. Ispunjenje uvjeta za proglašenje prirodne nepogode utvrđuje Povjerenstvo Općine.

## **2.1. Obaveze Općine iz područja civilne zaštite, a koje se tiču prirodnih nepogoda**

Sukladno rezultatima Procjene rizika od velikih nesreća Općine Kloštar Ivanić (KLASA: 810-01/18-01/01, URBROJ: 238/14-01-18-13, od 18. travnja 2019.god., u Planu djelovanja Općine Kloštar Ivanić u području prirodnih nepogoda (u daljnjem tekstu: Plan), sagledati će se prirodne nepogode navedene u tablici 1.

Na području Općine, sukladno Procjeni rizika od velikih nesreća za Općinu Kloštar Ivanić potencijalnu prijetnju za stanovništvo, materijalna i kulturna dobra te poljoprivrednu proizvodnju predstavljaju sljedeće prirodne nepogode:

1. Ekstremne vremenske pojave – Ekstremne temperature,
2. Ekstremne vremenske pojave – Kiša (Padaline),
3. Ekstremne vremenske pojave – Mraz (Padaline),
4. Ekstremne vremenske pojave – Tuča (Padaline),
5. Suša,
6. Poplava,
7. Potres.

Registar prirodnih nepogoda na području Općine izrađen je na temelju praćenja pojave prirodnih nepogoda na području Općine u posljednjih 10 godina. Registar prirodnih nepogoda Općine sadrži prirodne prijetnje čija je pojava evidentirana i vjerojatna na području Općine, prirodne prijetnje koje su svojom pojavom nanosile značajne štete na građevinskoj i kritičnoj infrastrukturi, štete na pokretnoj i nepokretnoj imovini, poljoprivrednim površinama te su direktno činile prijetnju životu i zdravlju ljudi kao i prirodne prijetnje koje bi svojom pojavom prouzročile katastrofalne posljedice na području Općine.

**Tablica 1: Registar prirodnih nepogoda na području Općine**

|  |  |  |  |  |  |
| --- | --- | --- | --- | --- | --- |
| **R.B. rizika** | **Prijetnja** | **Kratki opis scenarija** | **Utjecaj na društvene vrijednosti** | **Preventivne mjere** | **Mjere odgovora** |
|  | **Ekstremne vremenske pojave – Ekstremne temperature** | Toplinski val kao prirodna pojava uzrokovana klimatskim promjenama, nastaje naglo bez prethodnih najava, neočekivano za županiju koja ima umjerenu kontinentalnu klimu. Toplina može biti okidač za uzrok mnogih zdravstvenih stanja i izazvati umor, srčani udar ili konfuziju, inzult te pogoršati postojeće stanje kod kroničnih bolesnika. | Ekonomska analiza zdravstvenih učinaka i prilagodbe na klimatske promjene ukazuje na direktne i indirektne posljedice na zdravlje od pojave ekstremnih temperatura uslijed klimatskih promjena to su: povećana smrtnost i broj ozljeda, povećan rizik od zaraznih bolesti, prehrana i razvoj djece, negativan utjecaj na mentalno zdravlje i kardio-respiratorne bolesti. | Zdravstvenim mjerama prevencije uz medijsku podršku u pružanju pravovremenih informacija, a vezano uz zaštitu od vrućine ključan je i važan čimbenik očuvanja kardiološkog zdravlja, ali i zdravlja općenito.  Edukacija građana županije. | Obavješćivanje,  pružanje prve pomoći. |
|  | **Ekstremne vremenske pojave – Mraz (Padaline)** | Padalina koja se pojavljuje od rujna do svibnja, pri čemu je najopasniji onaj koji se pojavi u vegetacijskom razdoblju. Ovu pojavu karakterizira kratkotrajni pad temperature prizemnog sloja zraka do 0° C ili niže, u toplom dijelu godine, a može izazvati velike štete posebno kada se radi o voćarskim i povrtnim kulturama. Pojava, intenzitet i trajanje mraza lokalnog je karaktera jer ovisi od nagiba i orijentacije terena, reljefa, vrste zemljišta i vegetacije. Mraz nastaje sublimacijom vodene pare na ohlađenim predmetima ili bilju kad je temperatura rosišta niža od 00C, a zrak se ohladi ispod rosišta. Prema nastanku možemo ga podijeliti na advekcijski, radijacijski i evaporacijski. | Posljedice mogu biti smanjenje prinosa u poljoprivredi i povrtlarstvu. Mraz je štetan jer biljke mogu promrznuti zbog niskih temperatura. U posljednjih nekoliko godina, mraz koji se pojavio u kasno proljeće nanosi velike štete na plantažama voćaka kao i na povrtlarskim kulturama. | Savjetovanje, provođenje agrotehničkih mjera i mjera zaštite okoliša i prirode. | Upozoravanje. |
|  | **Ekstremne vremenske pojave – Kiša (Padaline)** | Kiša je glavni izvor vode na Zemljinoj površini. Zbog svojih veoma malih dimenzija vodene kapljice oblaka mogu neko vrijeme lebdjeti u zraku. Spajanjem (koagulacijom) sitnih kapljica nastaju u oblacima krupnije kapi koje otežaju i padaju prema Zemlji. Sam proces stvaranja kapljica je dosta kompliciran. Vodena para prelazi u tekuće stanje kada je njena zasićenost dosegla 100%. Međutim u oblaku zasićenost je daleko iznad 100%, a sam proces kondenzacije neusporedivo «teže» bi počeo da nema tzv. kondenzacijskih jezgri. Radi se o sitnim česticama prašine ili soli koje vjetar ponese u zrak prilikom razbijanja valova o obalu. Prisutnost takvih čestica omogućuje proces kondenzacije i na stupnju zasićenosti vodene pare i ispod 100%. Za padanje obilnih kiša iz oblaka vrlo je značajna prisutnost sitnih ledenih kristala koji se sublimiranjem i spajanjem s pothlađenim kapljicama povećavaju i postaju veliki kristali leda, brzo se na dnu oblaka otapaju i padaju kao kiša (pljusak). | Posljedice mogu biti smanjenje prinosa u poljoprivredi i povrtlarstvu. | Edukacija  i osposobljavanje stanovništva. | Upozoravanje. |
|  | **Ekstremne vremenske pojave – Tuča (Padaline)** | Područje Općine spada u područje umjereno pogođenim od pojave tuče. Za ta područja broj dana s krutom oborinom kreće se od 1 do 1,4 dana. Tuča bi za nekoliko dana prekinula uobičajeni način života, poradi saniranja nastalog stanja i spašavanja imovine. Nepogoda bi utjecala na gubitak osnovnih sredstava za život /poljoprivrednih i povrtlarskih proizvoda/. | Problemi u prometu, opskrba lokalne i regionalne samouprave, problemi kod pružanja zdravstvenih usluga, štete na poljoprivrednim površinama, štete na objektima. Pojava leda na objektima kritične infrastrukture (elektroenergetika, telekomunikacije, vodoopskrba) može učiniti znatne materijalne štete. | Edukacija i osposobljavanje građana županije s ciljem ublažavanja posljedica od snježnih oborina i poledica. Potrebno je redovito čišćenje pločnika, pristupnih putova, čišćenje snijega i leda s vozila prije uključivanja u promet i korištenje zimske opreme na vozilima. Poštivanjem urbanističkih mjera izgradnji objekata smanjiti će se posljedice uzrokovane kišom i/ili tučom. | Rano obavješćivanje i upozoravanje, pripremljena zimska služba. |
|  | **Suša** | Meteorološka suša ili dulje razdoblje bez oborina može uzrokovati ozbiljne štete u poljoprivredi, vodoprivredi te u drugim gospodarskim djelatnostima. Za poljodjelstvo mogu biti opasne suše koje nastaju u vegetacijskom razdoblju. Nedostatak oborina u duljem vremenskom razdoblju može, s određenim faznim pomakom uzrokovati i hidrološku sušu koja se očituje smanjenjem površinskih i dubinskih zaliha vode. | Suša bi neimenovano utjecala na vodostaje rijeka, vodocrpilišta i druge izvore vode za piće (bunari) jer bi se razina istih snizila u ovisnosti od vremenskog trajanja suše. Smanjenjem nivoa i količine vode u vodnim objektima, otežala bi se distribucija iste korisnicima, a mogućnosti pojave zaraze (hidrična epidemija – trbušni tifus, dizenterija, hepatitis) su veće. S obzirom na razvijenost područja te dobre cestovne povezanosti nijedna štetna posljedica neće imati tako drastičan utjecaj na snabdijevanje stanovništva hranom koji bi doveo u pitanje funkcioniranje Općine. | Navodnjavanje, savjetovanje. | Upozoravanje. |
|  | **Poplava** | Vodne površine na području Općine obuhvaćaju vodotok rijeke Lonje i Glogovnice, potok Žeravinec te odvodne, lateralne i natapne kanale. | Opskrba vodom i odvodnja:  poremećaj u funkcioniranju, Potapanje podruma, zagađenja izvora vode. Cestovni promet: prekidi i otežano obavljanje djelatnosti do otklanjanja posljedica. Proizvodnja i distribucija električne energije. | Građenje, tehničko i gospodarsko održavanje regulacijskih i zaštitnih vodnih građevina i vodnih građevina za melioracijsku odvodnju, tehničko i gospodarsko održavanje vodotoka i vodnog dobra, te druge radove kojima se omogućuju kontrolirani i neškodljivi protoci voda i njihovo namjensko korištenje. | Uzbunjivanje i obavješćivanje, evakuacija, zbrinjavanje, sklanjanje, spašavanje, pružanje prve pomoći. |
|  | **Potres** | Potres je elementarna nepogoda uzrokovana prirodnim događajem koji je vjerojatno najveći uzrok stradavanja ljudi i uništenja materijalnih dobara. Potresi su uzrok katastrofa koje karakterizira brz nastanak, događaju se učestalo i bez prethodnog upozorenja. | Potresi mogu uzrokovati sljedeće: veliki postotak oštećenosti stambenih građevina, industrijske i komunalne infrastrukture, problemi u komunikaciji, neprotočne prometnice, određen broj povrijeđenih i poginulih, štetu na materijalnim i kulturnim dobrima te okolišu, nedovoljni kapaciteti za zbrinjavanje ozlijeđenih i evakuiranih itd. te sekundarne katastrofalne posljedice. | Protupotresno projektiranje i građenje građevina sukladno odgovarajućim tehničkim propisima i hrvatskim/europskim normama. Izgradnja sustava ranog upozoravanja. Edukacija i osposobljavanje operativnih snaga sustava civilne zaštite županije | Uzbunjivanje i obavješćivanje, evakuacija, zbrinjavanje, sklanjanje, spašavanje, pružanje prve pomoći. |

# 3. POPIS MJERA I NOSITELJA MJERA U SLUČAJU NASTAJANJA PRIRODNIH NEPOGODA NA PODRUČJU OPĆINE

Prilikom provedbi mjera radi djelomičnog ublažavanja šteta od prirodnih nepogoda o kojima odlučuju nadležna tijela iz ovoga Zakona obvezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi te onemogućavanje nesmetanog funkcioniranja gospodarstva.

Tablica 2: Prikaz mjera i nositelja mjera uslijed poplava

|  |  |  |  |
| --- | --- | --- | --- |
| **R.BR.** | **Zadaća (mjera CZ)** | **Operativni postupci, kapaciteti i operativni doprinos Općine** | **Izvršitelji** |
| **1.** | **Organizacija provođenja obveza iz Državnog plana obrane od poplava (način suradnje s kapacitetima Hrvatskih voda) i Provedbenog plana obrane od poplava.** | Hrvatske vode aktiviraju vlastite snage sukladno operativnim planovima tako da aktiviraju certificirano poduzeće sa strojevima i opremom.  Stožer zaštite i spašavanja Općine uvodi dežurstvo i nalaže aktivnosti na provedbi mjera obrane od poplava, na područjima svoje nadležnosti na inicijativu rukovoditelja obrane od poplava.  Stožer zaštite i spašavanja Općine održava stalnu vezu s rukovoditeljem obrane od poplava Hrvatskih voda mobilnom i fiksnom telefonijom direktno ili putem Centra 112. | * Hrvatske vode – Vodnogospodarski odjel za srednju i donju Savu – Vodnogospodarska ispostava za mali sliv “Česma – Glogovnica” Bjelovar ***(Prilog 12.)*** |
| **2.** | **Organizacija i pregled obveza sudionika i operativnih snaga sustava civilne zaštite koji se trebaju uključiti u obranu od poplava.** | Stožer civilne zaštite Općine uvodi dežurstvo i nalaže aktivnosti na provedbi mjera obrane od poplava.  Općinski načelnik poziva djelatnike Općine za pružanje administrativne i druge pomoći za potrebe civilne zaštite. | * Stožer civilne zaštite ***(Prilog 1.)*** * Općina ***(Prilog 13.)*** |
| Uzbunjivanje stanovništva provodi se vatrogasnim sirenama.  Za uzbunjivanje stanovništva zadužen je zapovjednik dobrovoljnog vatrogasnog društva. | * Vatrogasna zajednica Općine ***(Prilog 5.)*** |
| Uklanjanje naplavina, spašavanje ljudi iz poplavnog područja obavljat će DVD - i(ispumpavanje vode, uklanjanje naplavina, spašavanje ljudi i imovine i sl.). U svrhu pravovremenog izvršenja radnji na obrani od poplava a prema veličini i intenzitetu porasta vodostaja, poduzimaju se i odgovarajuće mjere angažiranja potrebne radne snage, prijevoznih sredstava i sl. (nakon povlačenja voda-prestanak poplava - formiraju stručno povjerenstvo za procjenu šteta na područjima svoje nadležnosti druge aktivnosti (asanacija i sl.) | * Vatrogasna zajednica Općine ***(Prilog 5.)*** * PU Zagrebačka – PP Ivanić - Grad ***(Prilog 12.)*** * Vlasnici kritične infrastrukture ***(Prilog 12.)*** * HGSS – Stanica Zagreb ***(Prilog 8.)*** |
| **3.** | **Načela za zaštitu ugroženih objekata kritične infrastrukture i obveze vlasnika kritične infrastrukture.** | Vlasnici kritične infrastrukture. | * Vlasnici kritične infrastrukture ***(Prilog 12.)*** |
| Uspostava opskrbe električnom energijom. | * HEP ODS d.o.o. Elektra Križ ***(Prilog 12.)*** |
| Redovna opskrba vodom. | * Vodoopskrba i odvodnja Zagrebačke županije d.o.o. ***(Prilog 12.)*** |
| Popravak telefonske infrastrukture (područne centrale, mjesne centrale, repetitori, stupovi nadzemne telefonske mreže). | * Hrvatski telekom d.d. ***(Prilog 12.)*** |
| Popravak prometnica. | * Županijska uprava za ceste Zagrebačke županije ***(Prilog 12.)*** * Općina ***(Prilog 13.)*** |
| **4.** | **Organizacija pružanja drugih mjera civilne zaštite tijekom reagiranja sustava civilne zaštite u poplavama (uključujući evakuaciju i zbrinjavanje).** | Pružanje prve medicinske pomoći unesrećenima. | * Zavod za hitnu medicinu Zagrebačke županije – Ispostava Ivanić - Grad ***(Prilog 11.)*** * Dom zdravlja Ivanić - Grad ***(Prilog 11.)*** * HGSS – Stanica Zagreb ***(Prilog 8.)*** |
| Stožer prikuplja informacije o stoci i domaćim životinjama koje su bez nadzora.  Načelnik stožera zatražiti će se podatke od općinskih načelnika i predsjednika Mjesnih odbora.  Nadležnost za:   * praćenje stanja i provođenje aktivnosti na sprječavanju nastanka ili širenja zaraznih bolesti; * nadzor nad prometom i distribucijom namirnica životinjskog porijekla * prikupljanje i zbrinjavanje životinja; liječenje, klanje ili eutanazija životinja;   i druge provedbene aktivnosti imaju veterinarske organizacije koje djeluju na prostoru Općine. | * Udruge građana ***(Prilog 7.)*** * Koordinatori na lokaciji ***(Prilog 3.)*** * Veterinarska ambulanta Kloštar Ivanić ***(Prilog 11.)*** |
| Pružanje psihološke potpore. | * Centar za socijalnu skrb Zagreb – Podružnica Ivanić - Grad ***(Prilog 12.)*** |
| Opskrba sanitetskim materijalom i opremom. | * Dom zdravlja Zagrebačke županije ***(Prilog 11.)*** |
| Upotreba raspoloživih materijalno - tehničkih sredstava za zaštitu od poplava.  U zaštiti od poplava koristit će se materijalno tehnička sredstva:   * sredstva i oprema Vatrogasne zajednice Općine te po potrebi JVP Grada Ivanić - Grada * Hrvatske vode VGO za srednju i donju Savu – VGI za mali sliv „Česma - Glogovnica“   strojevi i oprema građevinskih poduzeća strojevi i oprema građana - obrtnika (priručna sredstva i sl.).  Organizacija provođenja asanacije  Provođenje asanacije terena provoditi će komunalne tvrtke, pravne osobe s građevinskom mehanizacijom, vatrogasne snage, povjerenici civilne zaštite, vlasnici kritične infrastrukture, vlasnici objekata, stanovništvo a po potrebi i ostale snage civilne zaštite. | * Vatrogasna zajednica Općine ***(Prilog 5.)*** * Pravne osobe od interesa za sustav civilne zaštite (MTS) ***(Prilog 4.)*** * HEP ODS d.o.o. Elektra Križ ***(Prilog 12.)*** * Ivakop d.o.o. ***(Prilog 12.)*** * Hrvatski telekom d.d. ***(Prilog 12.)*** * Povjerenici civilne zaštite ***(Prilog 2.)*** |
| Organizacija provođenja evakuacije  Općinski načelnik uz konzultaciju sa Stožerom civilne zaštite donosi Odluku o provođenju evakuacije stanovništva, materijalnih dobara i životinja s određenog područja ovisno o događaju. Odluka se prenosi sredstvima javnog ili sredstvima lokalnog priopćavanja, a može se prenijeti i sustavima za uzbunjivanje, davanjem znaka nadolazeća opasnost i govornim informacijama. Također Odluka se može prenijeti i putem povjerenika civilne zaštite za određeno područje ili dijelove naselja odnosno za područje pojedinog mjesnog odbora. Paralelno s dostavom obavijesti o provođenju evakuacije, pokreće se aktiviranje sustava evakuacije od Općinskog načelnika ili načelnika Stožera civilne zaštite i pravne osobe s prometnim sredstvima za prijevoz stanovništva kao i Policijske postaje Ivanić - Grad poradi reguliranja prometa i osiguranja provođenja evakuacije te zaštite imovine osoba koje su napustile područje. Evakuacija/samoevakuacija stanovništva započinje nakon utvrđene opasnosti i zapovijedi za evakuaciju od Općinskog načelnika Općine. Evakuacija stanovništva provodit će se uglavnom osobnim vozilima građana. Za početak provođenja evakuacije angažirati će se povjerenici civilne zaštite. Nakon mobilizacije, provođenje evakuacije izvršit će vatrogasna zajednica Općine i prijevoznici. Pravce evakuacije zavisno od nastale situacije ugroženog područja odredit će Stožer u suradnji s Policijskom postajom Ivanić - Grad i povjerenicima civilne zaštite. | * Stožer civilne zaštite ***(Prilog 1.)*** * Povjerenici civilne zaštite ***(Prilog 2.)*** * Vatrogasna zajednica Općine ***(Prilog 5.)*** * Pravne osobe s prijevoznim sredstvima ***(Prilog 12.)*** |
| U zbrinjavanju ugroženog i stradalog stanovništva angažirat će se:   * redovne zdravstvene institucije i ustanove * Gradsko društvo Crvenog križa Ivanić - Grad * Ekipe za prihvat ugroženog stanovništva   Potrebnu hranu, prijevoz i ostalo osigurat će stručne službe Općine. Ekipe za prihvat ugroženog stanovništva i Gradsko društvo Crvenog križa Ivanić – Grad uz pomoć udruge građana organiziraju razmještaj u objektima namijenjenim za smještaj evakuiranog stanovništva, organiziraju postavljanje ležajeva, uređenje prostora, određuju dežurne osobe, organiziraju dobavu hrane i vode za piće. Centar za socijalnu skrb Zagreb – Podružnica Ivanić - Grad - uspostavlja usku suradnju u provedbi navedenih zadaća s organizacijom Crvenog križa u materijalnom i drugom osiguranju potreba osoba koje podliježu zbrinjavanju.  Timovi opće medicine pružaju psiho-socijalnu i zdravstvenu njegu osobama na zbrinjavanju i upućuju prema potrebi u specijalizirane zdravstvene ustanove. Udruge - pomažu u zadovoljavanju potreba osoba na zbrinjavanju, pripremanju hrane, opsluživanju te organizaciji društvenog života u objektima, vatrogasna zajednica Općine sudjeluje u dobavi potrebnih količina pitke i tehničke vode, prijenosu bolesnih osoba u transportna sredstva, prijevozu i drugo.  Pregled mogućih lokacija za podizanje šatorskih i drugih privremenih naselja   * + zelene površine na području Općine (blizina mogućih priključaka na infrastrukturu).   Za pružanje prve medicinske i psihološke pomoći u Općini pobrinut će se Zavod za hitinu medicinu Zagrebačke županije, Gradsko društvo Crvenog križa Ivanić – Grad, Hrvatska Gorska služba spašavanja – Stanica Zagreb. Centar za socijalnu skrb Zagreb – Podružnica Ivanić – Grad.  Nositelj veterinarskog zbrinjavanja na području Općine je Veterinarska ambulanta Kloštar Ivanić.  Smještaj stoke vršit će vlasnici stoke uz koordinaciju povjerenika za civilnu zaštitu i Stožera civilne zaštite Općine. Stočna hrana uskladištit će se u privatna domaćinstva prema raspoloživim kapacitetima. | * Gradsko društvo Crvenog križa Ivanić – Grad ***(Prilog 6.)*** * Općina ***(Prilog 13.)*** * Centar za socijalnu skrb Zagreb – Podružnica Ivanić - Grad ***(Prilog 12.)*** * Vatrogasna zajednica Općine ***(Prilog 5.)*** * HGSS – Stanica Zagreb ***(Prilog 8.)*** * Veterinarska ambulanta Kloštar Ivanić ***(Prilog 11.)*** |
| **5.** | **Reguliranje prometa i osiguranja za vrijeme intervencija.** | Za ocjenu stanja i funkcionalnosti prometa i komunikacijskih sustava i objekata zadužena je PU Zagrebačka - PP Ivanić - Grad, Županijska uprava za ceste Zagrebačke županije, Stožer definira prioritete u sanaciji prometnica. | * PU zagrebačka – PP Ivanić - Grad ***(Prilog 12.)*** * Županijska uprava za ceste Zagrebačke županije ***(Prilog 12.)*** |
| Donošenje odluka o zabrani cestovnog prometa poradi zaštite sigurnosti na pogođenom području u nadležnosti je PU Zagrebačka - PP Ivanić - Grad. |
| Uspostavu alternativnih prometnih pravaca provodi PU Zagrebačka - PP Ivanić - Grad. |
| Osiguravanje područja intervencija provodi PU Zagrebačka - PP Ivanić - Grad. |
| Nadzor i čuvanje ugroženog područja. |
| Osiguranje telekomunikacijskih veza korisnika s prednošću uporabe. | * Hrvatski telekom d.d. ***(Prilog 12.)*** |
| Vlasnici objekata, stanovništvo a po potrebi i ostale snage sustava civilne zaštite |  |
| **6.** | **Troškovi angažiranih pravnih osoba i redovnih službi.** | Troškovi aktiviranja snaga sustava civilne zaštite koje su u ingerenciji Općine snosi Općina. |  |

Tablica 3: Prikaz mjera i nositelja mjera uslijed potresa

|  |  |  |  |
| --- | --- | --- | --- |
| **R.BR.** | **Zadaća (mjera CZ)** | **Operativni postupci, kapaciteti i operativni doprinos Općine** | **Izvršitelji** |
| **1.** | **Organizacija spašavanja i raščišćavanja, zadaće sudionika i operativnih snaga civilne zaštite koje raspolažu kapacitetima za spašavanje iz ruševina na svim razinama sustava i drugi podaci bitni za operativno djelovanje Stožera civilne zaštite.** | * Stožer utvrđuje prioritete u raščišćavanju ruševina. * Stožer nakon analize određuje mobilizaciju materijalno–tehničkih sredstava. * Ako postojeće snage i materijalna sredstva nisu dovoljna Općinski načelnik traži pomoć od Zagrebačke županije. * Sigurnim zonama u ugroženom području mogu se definirati svi otvoreni prostori na udaljenosti ½ visine zgrade. Mogu se poistovjetiti s lokacijama za prikupljanje i prihvat stanovništva. * Evakuacija i zbrinjavanje stanovništva * U raščišćavanju ruševina i spašavanju zatrpanih osoba sudjeluju, Vatrogasna zajednica Općine, DVD - i, HGSS – Stanica Zagreb. * U početku je najvažnije osigurati prohodnost putova i osigurati vodu za piće, kako za snage sustava civilne zaštite, tako i za stanovništvo.   Komunikacija sa Stožerom civilne zaštite Općine i drugim operativnim snagama sustava civilne zaštite ostvaruje se putem telefona, mobitela ili e-mailom. | * Koordinator na lokaciji ***(Prilog 3.)*** * Stožer civilne zaštite ***(Prilog 1.)*** * PU Zagrebačka – PP Ivanić - Grad ***(Prilog 12.)*** * Vatrogasna zajednica Općine ***(Prilog 5.)*** * Povjerenici civilne zaštite ***(Prilog 2.)*** * HGSS – Stanica Zagreb ***(Prilog 8.)*** * Pravne osobe od interesa za sustav civilne zaštite (MTS) ***(Prilog 4.)*** * Udruge građana ***(Prilog 7.)*** |
| Evakuacija i zbrinjavanje stanovništva, mat. I kulturnih dobara, osobna i uzajamna pomoć te obavljanje potrebnih radnji i izvođenje radova na ruševinama izvršiti će snage sustava civilne zaštite. | * Vatrogasna zajednica Općine ***(Prilog 5.)*** * Povjerenici civilne zaštite ***(Prilog 2.)*** |
| Lokacija za odlaganje građevinskog materijala – postojeća odlagališta Organizaciju za prikupljanje, prijevoz i odlaganje izvršava koncesionar za odvoz otpada Općine i pravne osobe s građevinskom mehanizacijom s područja nadležnosti Općine i pravne osobe s građevinskom mehanizacijom koji mogu pomoći u odvozu građevinskog materijala. | * Pravne osobe od interesa za sustav civilne zaštite ***(Prilog 4.)*** |
| **2.** | **Organizacija zaštite objekata kritične infrastrukture i suradnja s pravnim osobama s ciljem osiguranja kontinuiteta njihovog djelovanja.** | Vlasnici kritične infrastrukture |  |
| Uspostava opskrbe električnom energijom. | * HEP ODS d.o.o. Elektra Križ ***(Prilog 12.)*** |
| Redovna opskrba vodom. | * Vodoopskrba i odvodnja Zagrebačke županije d.o.o. ***(Prilog 12.)*** |
| Popravak telefonske infrastrukture (područne centrale, mjesne centrale, repetitori, stupovi nadzemne telefonske mreže). | * Hrvatski telekom d.d. ***(Prilog 12.)*** |
| Popravak prometnica. | * Županijska uprava za ceste Zagrebačke županije ***(Prilog 12.)*** * Općina ***(Prilog 13.)*** |
| **3.** | **Organizacija gašenja požara (nositelji, zadaće, nadležnosti i usklađivanje).** | Sukladno Planu zaštite od požara i tehničko – tehnoloških nesreća Stožer prikuplja informacije o požarnoj opasnosti, a za to je zadužen je član Stožera za protupožarnu zaštitu,  Stožer se informira o potrebi iskapčanja pojedinih energenta na prijedlog člana Stožera za protupožarnu zaštitu,  Ako vatrogasna zajednica Općine ne mogu sanirati nastalu požarnu opasnost zatražit će pomoć od JVP Grada Ivanić - Grad sukladno Procjeni ugroženosti od požara i tehnoloških eksplozija Zagrebačke županije. | * Vatrogasna zajednica Općine ***(Prilog 5.)*** |
| **4.** | **Organizacija reguliranje prometa i osiguranja za vrijeme intervencija.** | Stožer definira prioritete u sanaciji prometnica. | * Stožer civilne zaštite ***(Prilog 1.)*** |
| * za ocjenu stanja i funkcionalnosti prometa i komunikacijskih sustava i objekata zadužena je PU Zagrebačke – PP Ivanić - Grad, Županijska uprava za ceste Zagrebačke županije, * donošenje odluka o zabrani cestovnog prometa poradi zaštite sigurnosti na pogođenom području u nadležnosti je PU Zagrebačka – PP Ivanić - Grad * uspostavu alternativnih prometnih pravaca provodi PU Zagrebačka, PP Ivanić - Grad * nadzor i čuvanje ugroženog područja provodi PU Zagrebačka – PP Ivanić - Grad * osiguravanje područja intervencija provodi PU Zagrebačka - PP Ivanić - Grad | * PU Zagrebačka – PP Ivanić - Grad ***(Prilog 12.)*** * Županijska uprava za ceste Zagrebačke županije ***(Prilog 12.)*** |
| * osiguranje telekomunikacijskih veza korisnika s prednošću uporabe provodi HT d.d. | * Hrvatski telekom d.d. ***(Prilog 12.)*** |
| **5.** | **Organizaciju pružanja medicinske pomoći i medicinskog zbrinjavanja.** | Stožer prikuplja informacije o stanju objekata za pružanje zdravstvenih usluga, a za to je zadužen član Stožera za zdravstveno zbrinjavanje. Stožer prikuplja informacije o stanju medicinske opreme i zaliha lijekova te sanitetskog materijala. | * Koordinator na lokaciji ***(Prilog 3.)*** * Stožer civilne zaštite ***(Prilog 1.)*** |
| Prvu pomoć pružiti će Zavod za hitnu medicinu Zagrebačke županije, Gradsko društvo Crvenog križa Ivanić – Grad. | * Zavod za hitnu medicinu Zagrebačke županije ***(Prilog 11.)*** * Dom zdravlja Ivanić – Grad ***(Prilog 11.)*** * Gradsko društvo Crvenog križa Ivanić – Grad ***(Prilog 6.)*** * HGSS – Stanica Zagreb ***(Prilog 8.)*** |
| Opskrbu sanitetskim materijalom i opremom osigurati će Dom zdravlja Ivanić - Grad U slučaju potrebe, Općinski načelnik, traži pomoć od Zagrebačke županije. | * Dom zdravlja Ivanić - Grad ***(Prilog 11.)*** |
| **6.** | **Organizacija pružanja veterinarske pomoći.** | * Stožer prikuplja informacije o stoci i domaćim životinjama koje su bez nadzora. * Načelnik Stožera traži podatke od povjerenika za civilnu zaštitu za: * praćenje stanja i provođenje aktivnosti na sprječavanju nastanka ili širenja zaraznih bolesti * nadzor nad prometom i distribucijom namirnica životinjskog porijekla * prikupljanje i zbrinjavanje životinja, * liječenje, klanje ili eutanazija životinja i * druge provedbene aktivnosti. | * Veterinarska ambulanta Kloštar Ivanić ***(Prilog 11.)*** * Lovačke udruge ***(Prilog 7.)*** |
| Za organizaciju prikupljanja životinjskih leševa zadužena je Veterinarska ambulanta Kloštar Ivanić.  Praćenje stanja i provođenje aktivnosti na sprječavanju nastanka ili širenja zaraznih bolesti u nadležnosti je Zavoda za javno zdravstvo – higijensko epidemiološka služba.  Neškodljivo uklanjanje ranjenih, ozlijeđenih ili bolesnih životinja u nadležnosti je Veterinarske stanice Kloštar Ivanić d.o.o..  Odvoz lešina vršit će Veterinarska ambulanta Kloštar Ivanić Pomoć u asanaciji mogu pružiti lovačke udruge. | * Veterinarska ambulanta Kloštar Ivanić ***(Prilog 11.)*** * Lovačke udruge ***(Prilog 7.)*** |
| **7.** | **Organizacija provođenja evakuacije.** | Općinski načelnik uz konzultaciju sa Stožerom civilne zaštite donosi Odluku o provođenju evakuacije stanovništva, materijalnih dobara i životinja s određenog područja ovisno o događaju. Odluka se prenosi sredstvima javnog ili sredstvima lokalnog priopćavanja, a može se prenijeti i sustavima za uzbunjivanje, davanjem znaka nadolazeća opasnost i govornim informacijama. Također Odluka se može prenijeti i putem povjerenika civilne zaštite za određeno područje ili dijelove naselja odnosno za područje pojedinog mjesnog odbora. Paralelno s dostavom obavijesti o provođenju evakuacije, pokreće se aktiviranje sustava evakuacije od Općinskog načelnika ili načelnika Stožera civilne zaštite i pravne osobe s prometnim sredstvima za prijevoz stanovništva kao i Policijske postaje Ivanić - Grad poradi reguliranja prometa i osiguranja provođenja evakuacije te zaštite imovine osoba koje su napustile područje. Planiranje evakuacije u slučaju razornog potresa na području Općine provodit će se prvenstveno za stanovništvo koje stanuje u starijim stambenim objektima. Evakuacija/samoevakuacija stanovništva započinje nakon utvrđene opasnosti i zapovijedi za evakuaciju od Općinskog načelnika. Evakuacija stanovništva provodit će se uglavnom osobnim vozilima građana. Za početak provođenja evakuacije angažirati će se povjerenici civilne zaštite. Nakon mobilizacije, provođenje evakuacije izvršit će DVD - i i prijevoznici. Pravce evakuacije zavisno od nastale situacije ugroženog područja odredit će Stožer u suradnji s Policijskom postajom Ivanić - Grad i povjerenicima civilne zaštite. | * Stožer civilne zaštite ***(Prilog 1.)*** * Povjerenici civilne zaštite ***(Prilog 2.)*** * Vatrogasna zajednica Općine ***(Prilog 5.)*** * PU Zagrebačka – PP Ivanić - Grad ***(Prilog 12.)*** * Gradsko društvo Crvenog križa Ivanić – Grad ***(Prilog 6.)*** * Centar za socijalnu skrb Zagreb – Podružnica Ivanić – Grad ***(Prilog 12.)*** * Pravne osobe od interesa za sustav civilne zaštite ***(Prilog 4.)*** |
| **8.** | **Organizacija spašavanja i evakuacije ranjivih skupina stanovništva.** | U skladu s ostalim mjerama. |  |
| **9.** | **Organizacija provođenja zbrinjavanja.** | U zbrinjavanju ugroženog i stradalog stanovništva angažirat će se:   * redovne zdravstvene institucije i ustanove * Gradsko društvo Crvenog križa Ivanić – Grad * Centar za socijalnu skrb Zagreb – Podružnica Ivanić - Grad * Ekipe za prihvat ugroženog stanovništva   Potrebnu hranu, prijevoz i ostalo osigurat će stručne službe Općine. Za prihvat ugroženog stanovništva i Gradsko društvo Crvenog križa Ivanić – Grad uz pomoć udruge građana organiziraju razmještaj u objektima namijenjenim za smještaj evakuiranog stanovništva, organiziraju postavljanje ležajeva, uređenje prostora, određuju dežurne osobe, organiziraju dobavu hrane i vode za piće. Centar za socijalnu skrb Zagreb – Podružnica Ivanić - Grad - uspostavlja usku suradnju u provedbi navedenih zadaća s organizacijom Crvenog križa u materijalnom i drugom osiguranju potreba osoba koje podliježu zbrinjavanju.  Timovi opće medicine pružaju psiho-socijalnu i zdravstvenu njegu osobama na zbrinjavanju i upućuju prema potrebi u specijalizirane zdravstvene ustanove  Udruge – pomažu u zadovoljavanju potreba osoba na zbrinjavanju, pripremanju hrane, opsluživanju te organizaciji društvenog života u objektima  DVD - i - sudjeluju u dobavi potrebnih količina pitke i tehničke vode, prijenosu bolesnih osoba u transportna sredstva, prijevozu i drugo***.***  Pregled mogućih lokacija za podizanje šatorskih i drugih privremenih naselja   * + zelene površine na području Općine (blizina mogućih priključaka na infrastrukturu).   Za pružanje prve medicinske pomoći u Općini pobrinut će se Zavod za hitinu medicinu Zagrebačke županije, Gradsko društvo Crvenog križa Ivanić – Grad, Hrvatska Gorska služba spašavanja – Stanica Zagreb***,*** Centar za socijalnu skrb Zagreb – Podružnica Ivanić - Grad.  Nositelj veterinarskog zbrinjavanja na području Općine je Veterinarska ambulanta Kloštar Ivanić.  Smještaj stoke vršit će vlasnici stoke uz koordinaciju povjerenika za civilnu zaštitu i Stožera civilne zaštite Općine. Stočna hrana uskladištit će se u privatna domaćinstva prema raspoloživim kapacitetima. | * Gradsko društvo Crvenog križa Ivanić – Grad ***(Prilog 6.)*** * Centar za socijalnu skrb Zagreb – Podružnica Ivanić – Grad ***(Prilog 12.)*** * Udruge građana ***(Prilog 7.)*** * Vatrogasna zajednica Općine ***(Prilog 5.)*** * Zavod za hitnu medicinu Zagrebačke županije ***(Prilog 11.)*** * HGSS – Stanica Zagreb ***(Prilog 8.)*** * Pravne osobe od interesa za sustav civilne zaštite ***(Prilog 4.)*** * Veterinarska ambulanta Kloštar Ivanić ***(Prilog 11.)*** * Povjerenici civilne zaštite ***(Prilog 2.)*** * Stožer civilne zaštite ***(Prilog 1.)*** |
| **10.** | **Organizacija provođenja humane asanacije i identifikacije poginulih.** | * identifikacija poginulih | * PU Zagrebačka – PU Ivanić - Grad ***(Prilog 12.)*** |
| Sanitarni nadzor na ukapanjem mrtvih provodi pogrebno poduzeće uz djelatnike groblja. | * Ivakop d.o.o. ***(Prilog 12.)*** |
| * provedbene aktivnosti – mrtvačnica na mjesnom groblju * Sahranjivanje poginulih vršiti će se na mjesnim grobljima po mjestu prebivališta poginulih |  |
| Prilikom humane asanacije za pružanje pogrebnih usluga koristit će usluge pogrebnih poduzeća.  Organizacija humane asanacije i identifikacija poginulih vršiti će se po posebnim propisima (sudac, policijski službenik, liječnik, povjerenik CZ-a i dr.). | * Ivakop d.o.o. ***(Prilog 12.)*** * PU Zagrebačka – PP Ivanić - Grad ***(Prilog 12.)*** |
| **11.** | **Organizacija higijensko-epidemiološke zaštite.** | Utvrđuju se nositelji sukladno operativnim planovima nositelja razrađuju zadaće i postupci pričuvnih kapaciteta, posebno osobne i uzajamne zaštite. | * Zavod za javno zdravstvo Zagrebačke županije – Higijensko epidemiološka služba ***(Prilog 11.)*** |
| **12.** | **Organizacija osiguravanja hrane i vode za piće.** | Stožer prikuplja informacije o stanju vodoopskrbnog sustava, a za to je zadužen član Stožera za vodoopskrbu uz suradnju sa Zavodom za javno zdravstvo Zagrebačke županije.  Do uspostave vodoopskrbnog sustava organizira se dovoz vode na punktove po ugroženom području, a raspored određuje član Stožera za protupožarnu zaštitu.  Stožer određuje minimalne dnevne količine vode po osobi.  U slučaju onečišćenja vode u zdencima aktivirat će se operativne snage civilne zaštite radi dezinfekcije zdenaca, a prema uputama Zavoda za javno zdravstvo Zagrebačke županije – higijensko-epidemiološke službe.  Stožer organizira dopremu prehrambenih artikala.  Stožer organizira distribuciju hrane. | * Stožer civilne zaštite ***(Prilog 1.)*** * Zavod za javno zdravstvo Zagrebačke županije ***(Prilog 11.)*** * Gradsko društvo Crvenog križa Grada Ivanić – Grad ***(Prilog 6.)*** * Povjerenici civilne zaštite ***(Prilog 2.)*** * Vatrogasna zajednica Općine ***(Prilog 5.)*** |
| **13.** | **Organizacija središta za informiranje stanovništva.** | Stožer započinje prikupljanje podataka o stanju u srušenim i oštećenim objektima, posebno u javnim školama, domovima, crkvama, trgovinama, ugostiteljskim objektima.  Informacije se prikupljaju od strane Općinskog načelnika, predsjednika mjesnih odbora i povjerenika civilne zaštite po mjesnim odborima i Centra 112.  Informiranje građana o mjerama i postupcima za zaštitu zdravlja, života i imovine, informiranje o evakuaciji i mjestima okupljanja, osiguranje vozila za evakuaciju, osiguranje hrane i vode za piće, utvrđivanje lokacija, prihvat i zbrinjavanje stanovništva, organizacija života u prihvatnom centru (koristi se sustav javnog uzbunjivanja, lokalne radio stanice i televizija, Internet za prenošenje uputa o postupcima bitnim za preživljavanje tijekom trajanja događaja i mjerama koje treba provesti nakon njegovog okončanja). | * Stožer civilne zaštite ***(Prilog 1.)*** * Općina ***(Prilog 13.)*** * Povjerenici civilne zaštite ***(Prilog 2.)*** * Koordinator na lokaciji ***(Prilog 3.)*** * Mediji ***(Prilog 12.)*** |
| **14.** | **Organizacija prihvata pomoći.** | * osiguranje ljudstva i materijalnih sredstava | * Općina ***(Prilog 13.)*** |
| * za prihvat sanitetskog materijala i lijekova zadužena je Općina * organizacija prihvata pomoći i pripreme objekata za zbrinjavanje | * Povjerenici civilne zaštite ***(Prilog 2.)*** * Vatrogasna zajednica Općine ***(Prilog 5.)*** |
| Punkt za prihvat pomoći biti će uspostavljen u Ambulanti Kloštar Ivanić, a za prihvat je zadužen član Stožera za zdravstveno zbrinjavanje.  Vatrogasne postrojbe prihvaćaju se na lokaciji vatrogasnog doma, a za prihvat je zadužen član Stožera za protupožarnu zaštitu. | * Stožer civilne zaštite ***(Prilog 1.)*** * Vatrogasna zajednica Općine ***(Prilog 5.)*** |
| **15.** | **Organizacija pružanja psihološke pomoći.** | Psihološku potporu pružiti će djelatnici Centra za socijalnu skrb Zagreb – Podružnica Ivanić - Grad. | * Centar za socijalnu skrb Zagreb – Podružnica Ivanić - Grad ***(Prilog 12.)*** |
| **16.** | **Troškovi angažiranih pravnih osoba i redovnih službi.** | Troškovi aktiviranja snaga sustava civilne zaštite koje su u ingerenciji Općine snosi Općina |  |

Tablica 4: Prikaz mjera i nositelja mjera uslijed ekstremnih temperatura, mraza, kiše, tuče i suše

|  |  |  |  |
| --- | --- | --- | --- |
| **R.BR.** | **Zadaća (mjera CZ)** | **Operativni postupci, kapaciteti i operativni doprinos Općine** | **Izvršitelji** |
| **1.** | **Organizacija obavještavanja o pojavi opasnosti.** | * Prema Standardnom operativnom postupku za korištenje vremenskih prognoza Državnog hidrometeorološkog zavoda obavijest o nadolazećoj opasnosti dolazi u Centar 112, Područne ustrojstvene jedinice Ministarstva Zagreb koji zatim obavještava Općinskog načelnika. * PODSJETNIK ZA OBAVJEŠĆIVANJE JAVNOSTI Obavijest sredstvima javnog priopćavanja daje Općinski načelnik ili osoba koju ovlasti; * službena objava podataka o žrtvama, * stanje na pogođenom području, * opasnosti za ljude materijalna dobra i okoliš * mjere koje se poduzimaju * putovi evakuacije i lokacijama za prihvat i pružanje prve medicinske pomoći * provođenje osobne i uzajamne zaštite * sudjelovanje i suradnja s operativnim snagama civilne zaštite * pristup dodatnim informacijama * ostale činjenice u svezi sa specifičnim okolnostima događaja i dr. | * Općinski načelnik, Općina ***(Prilog 13.)*** |
| **2.** | **Organizacija provođenja mjera i aktivnosti sudionika operativnih snaga civilne zaštite za preventivnu zaštitu i otklanjanje posljedica ekstremnih vremenskih uvjeta.** | * TOPLINSKI VAL: osiguranje preventivnih mjera, snabdijevanje stanovništva vodom i hranom, nositelji aktivnosti je DVD - i, Gradsko društvo Crvenog križa Ivanić - Grad * osiguranje preventivnih mjera, snabdijevanje stanovništva vodom i hranom, nositelji aktivnosti je Općina i DVD - i. Mogućnost dopreme vode iz izvorišta, cisterni i bunara. | * Vatrogasna zajednica Općine ***(Prilog 5.)*** * Vlasnici kritične infrastrukture ***(Prilog 12.)*** * Općina  ***(Prilog 13.)*** * Gradsko društvo Crvenog križa Grada Ivanić – Grad ***(Prilog 6.)*** * Ivakop d.o.o. ***(Prilog 12.)*** |
| Organizacija pružanja prve medicinske pomoći i medicinskog zbrinjavanja   * Stožer prikuplja informacije o stanju objekata za pružanje zdravstvenih usluga. * Stožer prikuplja informacije o stanju medicinske opreme i zaliha lijekova te sanitetskog materijala. * Prvu pomoć pružiti će Zavod za hitnu medicinu Zagrebačke županije, Gradsko društvo Crvenog križa Ivanić – Grad * Medicinsko zbrinjavanje provodit će ambulante Doma zdravlja Ivanić - Grad, Specijalna bolnica Naftalan * Psihološku potporu pružiti će djelatnici Centra za socijalnu skrb Zagreb – Podružnica Ivanić - Grad   U slučaju potrebe, Općinski načelnik, traži pomoć od Zagrebačke županije. | * Zavod za hitnu medicinu Zagrebačke županije ***(Prilog 11.)*** * Dom zdravlja Ivanić – Grad ***(Prilog 11.)*** * Gradsko društvo Crvenog križa Ivanić – Grad ***(Prilog 6.)*** * HGSS - Stanica Zagreb ***(Prilog 8.)*** * za provođenje higijensko epidemioloških mjera zadužen je: Zavod za javno zdravstvo Zagrebačke županije ***(Prilog 11.)*** * Specijalna bolnica Naftalan ***(Prilog 11.)*** |
| Organizacija pružanja veterinarske pomoći   * Stožer prikuplja informacije o stoci i domaćim životinjama koje su bez nadzora. * Za praćenje stanja i provođenje aktivnosti na sprečavanju nastanka ili širenja zaraznih bolesti zadužene je Veterinarska ambulanta Kloštar Ivanić. | * Veterinarska ambulanta Kloštar Ivanić ***(Prilog 11.)*** * Lovačke udruge ***(Prilog 7.)*** |
| **3.** | **Pregled raspoloživih operativnih kapaciteta za otklanjanje posljedica od ekstremnih vremenskih uvjeta s utvrđenim zadaćama.** | MTS operativnih snaga i pravnih osoba od interesa za sustav civilne zaštite. | * Vatrogasna zajednica Općine ***(Prilog 5.)*** * vlasnici objekata kritične infrastrukture ***(Prilog 12.)*** |
| **4.** | **Troškovi angažiranih pravnih osoba i redovnih službi.** | Troškovi aktiviranja snaga sustava civilne zaštite koje su u ingerenciji Općine snosi Općina |  |

# 4. IZVORI SREDSTVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA

Sredstva pomoći za ublažavanje i djelomično uklanjanje posljedica prirodnih nepogoda odnose se na novčana sredstva ili ostala materijalna sredstva, kao što su oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva.

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

* Državnog proračuna s proračunskog razdjela ministarstva nadležnog za financije,
* Fondova Europske unije, i
* Donacija.

Sredstva iz fondova EU se ne mogu osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova EU.

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuju nadležna tijela. Navedena sredstva su nepovratna i nenamjenska te se ne mogu koristiti kao kreditna sredstva niti zadržati kao prihod proračuna Općina. Općinski načelnik te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.

Pomoć za ublažavanje i djelomično uklanjanje posljedica prirodnih nepogoda ne dodjeljuje se za:

1. štete na imovini koja je osigurana,
2. štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3. neizravne štete,
4. štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5. štete nastale na objektu ili području koje je u skladu s propisima koji uređuju zaštitu kulturnog dobra aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6. štete koje nisu prijavljene i na propisan način i u zadanom roku unijete u Registar šteta prema odredbama *Zakona*,
7. štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.

Iznimno, od navoda d) sredstva pomoći za ublažavanje i djelomično uklanjanje posljedica prirodnih nepogoda mogu se dodijeliti i za štete na nezakonito izgrađenim stambenim zgradama korisnicima socijalne skrbi s priznatim pravom u sustavu socijalne skrbi određenim propisima kojima se uređuje područje socijalne skrbi i drugim pripadajućim aktima nadležnih tijela državne uprave.

Iznimno, od navoda g) oštećenicima se mogu dodijeliti sredstva pomoći za ublažavanje i djelomično uklanjanje posljedica prirodnih nepogoda u slučajevima otežanih gospodarskih uvjeta, socijalnih, zdravstvenih ili drugih razloga koji ugrožavaju život stanovništva na području zahvaćenom prirodnom nepogodom. O prijedlogu i prihvaćanju ovih uvjeta odlučuje županijsko povjerenstvo na prijedlog općinskog povjerenstva.

* **Primjena pravila o državnim potporama**

Temeljem članka 22. Zakona, prilikom dodjele pomoći za ublažavanje i djelomično uklanjanje posljedica prirodnih nepogoda poduzetnicima na osnovi različitih mjera, a to se posebno odnosi na dodjelu novčanih sredstava u obliku subvencija ili dodjelu novčanih sredstava putem ostalih vrsta programa čiji su korisnici poduzetnici, postupa se sukladno pravilima o državnim potporama u industriji ili poljoprivredi, šumarstvu i ribarstvu.

# 5. PROGLAŠENJE PRIRODNE NEPOGODE

Odluku o proglašenju prirodne nepogode na području Općine donosi župan, na prijedlog općinskog načelnika. Nakon proglašenja prirodne nepogode, a poradi dodjele novčanih sredstava za djelomičnu sanaciju šteta od prirodnih nepogoda općinsko i županijsko povjerenstvo za procjenu šteta provode sljedeće radnje:

1. prijavu prve procjene štete u Registar šteta (općinsko)
2. prijavu konačne procjene štete u Registar šteta (općinsko)
3. potvrdu konačne procjene štete u Registar šteta (županijsko).

Registar šteta je jedinstvena digitalna baza podataka o svim štetama nastalim zbog prirodnih nepogoda na području Republike Hrvatske. Obveznik unosa podataka u Registar šteta na razini Općine je općinsko povjerenstvo. Općinsko povjerenstvo, u Registar šteta unosi prijave prvih procjena šteta i prijave konačnih procjena šteta, jedinstvene cijene te izvješća o utrošku dodijeljenih sredstava pomoći općinskog povjerenstava u skladu s obrascima i elektroničkim sučeljem. Podaci iz Registra šteta koriste se kao osnova za određenje sredstava pomoći za djelomičnu sanaciju šteta nastalih zbog prirodnih nepogoda te za izradu izvješća o radu Državnog povjerenstva.

Oštećena osoba nakon nastanka prirodne nepogode prijavljuje štetu na imovini općinskom povjerenstvu Općine u pisanom obliku, na propisanom obrascu, najkasnije u roku od 8 dana od dana donošenja Odluke o proglašenju prirodne nepogode. Nakon isteka roka od 8 dana, općinsko povjerenstvo unosi sve zaprimljene prve procjene štete u Registar šteta najkasnije u roku od 15 dana od dana donošenja Odluke o proglašenju prirodne nepogode. Iznimno, oštećenik može podnijeti prijavu prvih procjena šteta i nakon isteka roka od osam dana od dana donošenja Odluke o proglašenju prirodne nepogode u slučaju postojanja objektivnih razloga na koje nije mogao utjecati, a najkasnije u roku od 12 dana od dana donošenja Odluke o proglašenju prirodne nepogode.

Također, iznimno, rok za unos podataka u Registar šteta od strane općinsko povjerenstva može se, u slučaju postojanja objektivnih razloga na koje oštećenik nije mogao utjecati, a zbog kojih je onemogućen elektronički unos podataka u Registar šteta, produljiti za osam dana. O produljenju navedenog roka odlučuje županijsko povjerenstvo na temelju zahtjeva općinskog povjerenstva Općine.

## **5.1. Sadržaj prijave prve procjene štete**

Prijava prve procjene štete sadržava:

1. datum donošenja Odluke o proglašenju prirodne nepogode i njezin broj,
2. podatke o vrsti prirodne nepogode,
3. podatke o trajanju prirodne nepogode,
4. podatke o području zahvaćenom prirodnom nepogodom,
5. podatke o vrsti, opisu te vrijednosti oštećene imovine,
6. podatke o ukupnom iznosu prijavljene štete te,
7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode te ostale podatke o prijavi štete sukladno Zakonu.

## **5.2. Konačna procjena štete**

Prijava konačne procjene štete sadržava:

1. Odluku o proglašenju prirodne nepogode s obrazloženjem,
2. podatke o dokumentaciji vlasništva imovine i njihovoj vrsti,
3. podatke o vremenu i području nastanka prirodne nepogode,
4. podatke o uzroku i opsegu štete,
5. podatke o posljedicama prirodne nepogode za javni i gospodarski život Općine,
6. ostale statističke i vrijednosne podatke uređene Zakonom.

Prijavu konačne štete općinsko povjerenstvo Općine unosi u Registar šteta sukladno rokovima iz članka 28. stavaka 4. i 5. Zakona. Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete. Ona obuhvaća vrstu i opseg štete u vrijednosnim (financijskim) i naturalnim pokazateljima prema području, imovini, djelatnostima, vremenu i uzrocima njezina nastanka te korisnicima i vlasnicima imovine. Konačnu procjenu štete utvrđuje općinsko povjerenstvo na temelju izvršenog uvida u nastalu štetu na temelju prijave oštećenika, a tijekom procjene i utvrđivanja konačne procjene štete od prirodnih nepogoda posebno se utvrđuju:

* stradanja stanovništva,
* opseg štete na imovini,
* opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,
* iznos troškova za ublažavanje i djelomično uklanjanje izravnih posljedica prirodnih nepogoda,
* opseg osiguranja imovine i života kod osiguravatelja,
* vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku koji je ispunio uvjete iz članaka 25. i 26. Zakona, općinsko povjerenstvo prijavljuje županijskom povjerenstvu u roku od 50 dana od dana donošenja Odluke o proglašenju prirodne nepogode putem Registra šteta. Iznimno, ako se šteta na dugotrajnim nasadima utvrdi nakon isteka roka za prijavu konačne procjene štete u skladu sa prijašnjim navodom, oštećenik ima pravo zatražiti nadopunu prikaza štete najkasnije četiri mjeseca nakon isteka roka za prijavu štete.

## **5.3. Način izračuna konačne procjene štete**

Kod konačne procjene štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Za procjenu štete na imovini za koje nisu propisane jedinstvene cijene koriste se važeće tržišne cijene za pojedinu vrstu imovine oštećene zbog prirodne nepogode, pri čemu se surađuje s drugim središnjim tijelima državne uprave i/ili drugim institucijama ili ustanovama koje posjeduju stručna znanja i posjeduju tražene podatke.

## **5.4. Žurna pomoć**

Žurna pomoć je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi većeg opsega, a uzrokovane su prirodnom nepogodom, i/ili katastrofom te prijete ugrozom zdravlja i života stanovništva na područjima zahvaćenim prirodnom nepogodom.

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini:

* Općini za pokriće troškova sanacije šteta na javnoj infrastrukturi,  troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša,
* oštećenicima, fizičkim osobama koje nisu poduzetnici u smislu Zakona, a koje su pretrpjele velike štete na imovini, a posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.

U slučaju ispunjenja navedenih uvjeta, Općina može isplatiti žurnu pomoć iz raspoloživih sredstava Proračuna. Općinsko vijeće donosi Odluku o prijedlogu žurne pomoći, koja sadržava sljedeće:

* vrijednost novčanih sredstava žurne pomoći
* kriteriji, način raspodjele i namjena korištenja žurne pomoći te
* drugi uvjeti i postupanja u raspodjeli žurne pomoći.

Vlada RH o dodjeli žurne pomoći donosi Odluku o dodijeli žurne pomoći za Općini, koju može donijeti na temelju prijedloga Državnog povjerenstva i/ili općinskog povjerenstva. Izvješće o utrošku dodijeljenih sredstava žurne pomoći, Općina je dužna dostaviti Vladi RH u roku navedenom u zaprimljenoj Odluci.

# 6. PROCJENA OSIGURANJA OPREME I DRUGIH SREDSTVA ZA ZAŠTITU I SPAŠAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

Tablica 5: Prikaz vrijednosti opreme i osiguranja Vatrogasne zajednice Općine

|  |  |
| --- | --- |
| **MTS i osiguranje** | **Iznos (kn)** |
| Stvarna vrijednost vozila (6 vozila za prijevoz vatrogasaca i 4 navalna vozila) | Cca 865.000,00 |
| Vrijednost osiguranja vozila | Cca 20.000,00 |
| Vrijednost osiguranja operativnih članova i djece | Cca 10.000,00 |
| Vrijednost osobne zaštitne opreme, oprema za spašavanje ljudi i gašenje požara | Cca 1.000.000,00 |

Tablica 6: Prikaz vrijednosti opreme Izviđača „Kloštarski skauti“


|  |  |
| --- | --- |
| **MTS i osiguranje** | **Iznos (kn)** |
| Materijalno tehnička sredstva poduzeća „Sraka“ | Cca 200.000,00 |

## **6.1. Procjena elementarnih nepogoda na području Općine u posljednjih 10 godina**

Tablica 7: Prikaz šteta uslijed elementarnih nepogoda na području Općine Kloštar Ivanić

|  |  |  |
| --- | --- | --- |
| **Godina** | **Vrsta prijetnje** | **Šteta (kn)** |
| 2010. | Olujno nevrijeme i tuča | 4.670.374,52 |
| 2011. | Suša | 12.672.624,99 |
| 2012. | Mraz | 4.332.118,78 |
| 2012. | Suša | 7.269.725,03 |
| 2016. | Mraz | 2.427.732,29 |
| 2017. | Mraz | 12.649.302,47 |
| 2017. | Suša | 3.193.687,86 |

Tablica 8: Prikaz proračunske pričuve Općine



# 7. MJERE I SURADNJA S NADLEŽNIM TIJELIMA

Nadležna tijela za provedbu mjera s ciljem djelomičnog ublažavanja šteta uslijed prirodnih nepogoda jesu:

* Vlada Republike Hrvatske,
* Povjerenstva za procjenu šteta od elementarnih nepogoda,
* Nadležna ministarstava (za poljoprivredu, ribarstvo i akvakulturu, gospodarstvo, graditeljstvo i prostorno uređenje, zaštitu okoliša i energetiku, more, promet i infrastrukturu ...),
* Zagrebačka županija,
* Općine Kloštar Ivanić.

Prilikom provedbi mjera s ciljem djelomičnog ublažavanja šteta od prirodnih nepogoda o kojima odlučuju spomenuta nadležna tijela, obavezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi, onemogućavanje nesmetanog funkcioniranja gospodarstva, a posebice ugroženih skupina na područjima zahvaćenom prirodnom nepogodom kao što je socijalni ili zdravstveni status.

## **7.1. Povjerenstva za procjenu šteta od prirodnih nepogoda**

Poslove u svezi dodjele sredstava pomoći za ublažavanje i djelomično uklanjanje posljedica prirodnih nepogoda obavljaju:

* Državno povjerenstvo za procjenu šteta od prirodnih nepogoda,
* Županijsko povjerenstvo za procjenu šteta od prirodnih nepogoda,
* Općinsko povjerenstvo za procjenu šteta od prirodnih nepogoda.

Postupanja i poslove vezane uz dodjelu sredstva pomoći za ublažavanje i djelomično uklanjanje prirodnih nepogoda povjerenstva provode u suradnji s nadležnim ministarstvima, Vladom Republike Hrvatske i drugim tijelima koja sudjeluju u određenju kriterija i isplate sredstava pomoći  za djelomičnu sanaciju šteta od prirodnih nepogoda.

### 7.1.1. Općinsko povjerenstvo

Članove i broj članova općinskog povjerenstva imenuje Općinsko vijeće na razdoblje od 4 godine i o njihovu imenovanju obavještava županijsko povjerenstvo. Općinsko povjerenstvo imenovano je Odlukom o osnivanju povjerenstva za procjenu šteta od elementarne nepogode i imenovanju članova (KLASA: 021-01/17-01/11, URBROJ: 238/14-01-17-25, od 07. rujna 2017.god.).

* **Općinsko povjerenstvo obavlja sljedeće poslove:**
* utvrđuju i provjeravaju visinu štete od prirodne nepogode za područje općine,
* unose podatke o prvim procjenama šteta u Registar šteta,
* unose i prosljeđuju putem Registra šteta konačne procjene šteta županijskom povjerenstvu,
* raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu,
* izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta,
* surađuju sa županijskim povjerenstvom u provedbi Zakona,
* donose plan djelovanja u području prirodnih nepogoda iz svoje nadležnosti,
* obavljaju druge poslove i aktivnosti iz svojeg djelokruga u suradnji sa županijskim povjerenstvom.

### 7.1.2. Županijsko povjerenstvo

Članove županijskog povjerenstva imenuje županijska skupština na razdoblje od 4 godine. Županijsko povjerenstvo imenovano je Zaključkom o imenovanju Županijskog povjerenstva za procjenu šteta od elementarnih nepogoda Zagrebačke županije (KLASA: 021-04/17-01/01, URBROJ: 238/1-01-17-59, od 23. veljače 2017.god.).

* **Županijsko povjerenstvo obavlja sljedeće poslove:**
* usklađuje rad gradskih i općinskih povjerenstava,
* provjerava i utvrđuje konačnu procjenu šteta jedinica lokalne i područne (regionalne) samouprave sa svojeg područja,
* podnosi Državnom povjerenstvu prijedlog s obrazloženjem za odobravanje žurne novčane pomoći za ublažavanje i djelomično uklanjanje posljedica prirodne nepogode,
* po potrebi izravno na terenu i području zahvaćenom prirodnom nepogodom obavlja izvid štete na imovini u kojem mogu sudjelovati predstavnici nadležnih ministarstava odnosno pravne osobe, ovisno o vrsti i posljedicama prirodne nepogode i nastale štete,
* objedinjuje i prosljeđuje putem Registra šteta Državnom povjerenstvu konačne procjene šteta te konačno izvješće o utrošku sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda nastalih u gradovima odnosno općinama na području Županije,
* imenuje stručno povjerenstvo na temelju prijedloga općinskog odnosno gradskog povjerenstva,
* donosi plan djelovanja u području prirodnih nepogoda iz svoje nadležnosti,
* obavlja i druge poslove određene odlukom o osnivanju, odnosno poslove koje provodi u suradnji s Državnim povjerenstvom.

### 7.1.3. Stručno povjerenstvo

Ako općinsko povjerenstvo nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, može zatražiti od županijskog povjerenstva imenovanje stručnog povjerenstva za područje Općine.

Stručna povjerenstva pružaju stručnu pomoć općini u roku u kojem su imenovana. U svojem radu stručna povjerenstva surađuju s općinskim povjerenstvom i županijskim povjerenstvom.

### 7.1.4. Mandat članova povjerenstva

Općinsko povjerenstvo za procjenu šteta od elementarnih nepogoda nastavlja s radom do imenovanja novog općinskog povjerenstva sukladno članku 14. stavku 1. Zakona o ublažavanju i uklanjanju posljedica prirodnih nepogoda („Narodne Novine“ br. 16/19).

Rok za imenovanje članova povjerenstava je šest mjeseci od stupanja na snagu ovoga Zakona o ublažavanju i uklanjanju posljedica prirodnih nepogoda („Narodne Novine“ br. 16/19).

## **7.2. Agrotehničke mjere**

Agrotehničke mjere predstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati

Pod agrotehničkim mjerama smatraju se:

* **Minimalna razina obrade i održavanja poljoprivrednog zemljišta povoljnim za uzgoj biljaka**

Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:

* redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno katastarskom kulturom poljoprivrednog zemljišta
* održavanje ili poboljšanje plodnosti tla
* održivo gospodarenje trajnim pašnjacima i livadama
* održavanje površina pod trajnim nasadima u dobrom proizvodnom stanju.
* **Sprječavanje zakorovljenosti i obrastanja višegodišnjim raslinjem**

Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.

Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost nekemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost herbicidima s povoljnijim ekotoksikološkim svojstvima.

* **Suzbijanje organizama štetnih za bilje**

Vlasnici odnosno posjednici poljoprivrednog zemljišta moraju suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

* **Gospodarenje biljnim ostacima**

U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.

Vlasnici odnosno posjednici poljoprivrednog zemljišta moraju ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.

Agrotehničke mjere gospodarenja s biljnim ostatcima obuhvaćaju:

* primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla
* primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla
* obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima
* obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.

Žetveni ostatci ne smiju se spaljivati, a njihovo je spaljivanje dopušteno samo u cilju sprečavanja širenja ili suzbijanja organizama štetnih za bilje uz provođenje mjera zaštite od požara sukladno posebnim propisima.

* **Održavanje razine organske tvari i humusa u tlu**

Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usjeva za zelenu gnojidbu ili dodavanjem poboljšivača tla.

Trogodišnji plodored podrazumijeva izmjenu u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese.

Redoslijed usjeva u plodoredu mora biti takav da se održava i poboljšava plodnost tla, povoljna struktura tla, optimalna razina hraniva u tlu.

Trave, djeteline, djetelinsko-travne smjese sastavni su dio plodoreda i mogu na istoj površini ostati duže od tri godine.

Podusjevi, međuusjevi i ugar smatraju se sastavnim dijelom plodoreda.

Kod planiranja održavanja razine organske tvari u tlu potrebno je unositi žetvene ostatke u tlu primjenom konvencionalne, reducirane ili konzervacijske obrade tla i uravnoteženo gnojiti tlo organskim gnojem ili uzgojem usjeva za zelenu gnojidbu.

* **Održavanje strukture tla**

Korištenje mehanizacije mora biti primjereno stanju poljoprivrednog zemljišta i njegovim svojstvima.

U uvjetima kada je tlo zasićeno vodom, poplavljeno ili prekriveno snijegom zabranjeno je korištenje poljoprivredne mehanizacije na poljoprivrednom zemljištu, osim prilikom žetve ili berbe usjeva.

* **Zaštita od erozije**

Na nagnutim terenima (>15%) obveza je provoditi pravilnu izmjenu usjeva.

Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena.

Na nagibima većim od 25% zabranjena je sjetva jarih okopavinskih usjeva rijetkog sklopa.

Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.

* **Održavanje plodnosti tla**

Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikrohraniva u tlu, te optimalne fizikalne i mikrobiološke značajke tla.

### 7.2.1. Izvješće o provedbi agrotehničkih mjera

Općinsko vijeće Općine Kloštar Ivanić na 13. sjednici održanoj 16. listopada 2014. godine, donijelo je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina te mjerama zaštite od požara na poljoprivrednom i šumskom zemljištu na području Općine Kloštar Ivanić (Glasnik Zagrebačke županije broj 28/14; dalje u tekstu: Odluka).

Sukladno članku 10. i 12. stavak 2 Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu. Člankom 2. Odluke, kao agrotehničke mjere i mjere za uređivanje i održavanje poljoprivrednih rudina su:

1. zaštita od erozije,
2. održavanje živica i međa,
3. mjere za sprečavanje zakorovljenosti,
4. održavanje kanalske mreže,
5. održavanje poljskih puteva,
6. mjere zaštite od požara.

Općina Kloštar Ivanić raspolaže ukupno s 3932 ha poljoprivrednih površina, što predstavlja oko 51 % ukupne površine općine. Sve ove površine su u privatnom vlasništvu, izuzev 616 ha koje su vlasništvo države. Šumske površine zauzimaju ukupno 2558 ha ili 33 % ukupne površine općine.

Šume na području općine u nadležnosti su Uprave šuma podružnica Zagreb, Šumarija Novoselec, koja djeluje u sastavu javnog poduzeća za gospodarenje šumama i šumskim zemljištem u Republici Hrvatskoj «Hrvatske šume»

* **Erozija**

Tijekom 2018. godine nije bilo značajnijih pojava erozije, za klizišta koja su nastala ranijih godina izrađeni su projekti sanacije, te je za jedno klizište pokrenut postupak javne nabave za odabir izvođača radova na sanaciji.

* **Održavanje živica i međa i mjere sprečavanja zakorovljenosti**

Jedinstveni upravni odjel je tijekom 2018. godine poslao 113 upozorenja vlasnicima i posjednicima zbog neodržavanja njihovih poljoprivrednih zemljišta, što je rezultiralo uređenjem i privođenju namjeni istih.

Najveći problemi javljaju se zbog neriješenih imovinsko pravnih odnosa, tj. na nekim česticama ima nekoliko vlasnika, koji najčešće žive van Republike Hrvatske ili su u sporu oko vlasništva.

* **Održavanje kanalske mreže i poljskih puteva**

Održavanje kanalske mreže je u nadležnosti Hrvatskih voda, gdje Općina kroz dopise i sastanke pokušava ukazati na probleme na mreži koju onda Hrvatske vode saniraju.

Na održavanje poljskih puteva je u 2018. g. utrošeno 96.089,38 kn, te kroz program poljoprivrede 48.434,63 kn, što ukupno iznosi 144.524,01 kn, odnosno u odnosu na 2017. godinu (51.555,60 kn) gotovo tri puta više.

* **Zaključak**

Područje Općine Kloštar Ivanić je u velikom dijelu pokriveno zelenim obradivim površinama, od čega su neke zapuštene godinama. Općina Kloštar Ivanić nastoji, prije svega aktivnim mjerama, potaknuti vlasnike i posjednike zemljišta na njihovo redovito obrađivanje i sprečavanje njihove zakorovljenosti.

## **7.3. Mjere civilne zaštite**

Plan djelovanja u području prirodnih nepogoda označava blisku poveznicu sa sustavom civilne zaštite te djelovanjem operativnih snaga u sustavu civilne zaštite. Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) za sprječavanje nastanka i uklanjanje posljedica velikih nesreća i katastrofa te dr.

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, KBRN zaštita, asanacija (humana, animalna, asanacija terena) zaštita životinja i namirnica životinjskog porijekla te zaštita bilja i namirnica biljnog porijekla.

Zakonom o sustavu civilne zaštite („Narodne novine“ broj 82/15, 118/18) kao jedna od mjera je prepoznata asanacija terena koja označava skup organiziranih i koordiniranih tehničkih, zdravstvenih i poljoprivrednih mjera i postupaka radi uklanjanja izvora širenja društveno opasnih bolesti.

## **7.4. Mjere zaštite od požara**

Zakonom o zaštiti od požara („Narodne novine“ broj 92/10) uređen je sustav zaštite od požara. U cilju zaštite od požara, Zakonom o zaštiti od požara („Narodne novine“ broj 92/10) propisano je poduzimanje organizacijskih, tehničkih i drugih mjera i radnji za:

* otklanjanje opasnosti od nastanka požara,
* rano otkrivanje, obavješćivanje te sprječavanje širenja i učinkovito gašenje požara,
* sigurno spašavanje ljudi i životinja ugroženih požarom,
* sprječavanje i smanjenje štetnih posljedica požara,
* utvrđivanje uzroka nastanka požara te otklanjanje njegovih posljedica.

Zaštitu od požara provode, osim fizičkih i pravnih osoba provode i udruge koje obavljaju vatrogasnu djelatnost i djelatnost civilne zaštite, Općina te Zagrebačka županija. Svaka fizička i pravna osoba odgovorna je za neprovođenje mjera zaštite od požara, izazivanje požara, kao i za posljedice koje iz toga nastanu. Dokumenti zaštite od požara na području Općine kojima se uređuju organizacija i mjere zaštite od požara su Plan zaštite od požara i tehnoloških eksplozija (KLASA: 810-03/13-01/03, URBROJ: 238/14-01/01-13-01, od 24.09.2013.god.) i Godišnji provedbeni plan unaprjeđenja zaštite od požara. Godišnji provedbeni plan unaprjeđenja zaštite od požara Općine donosi se na temelju Godišnjeg provedbenog plana unaprjeđenja zaštite od požara Zagrebačke županije. Općinsko vijeće dužno je najmanje jednom godišnje razmatrati Izvješće o stanju zaštite od požara na području Općine i stanju provedbe godišnjeg provedbenog plana unaprjeđenja zaštite od požara.

## **7.5. Mjere obrane od poplava**

Operativno upravljanje rizicima od poplava i neposredna provedba mjera obrane od poplava utvrđeno je Državnim planom obrane od poplava („Narodne novine“ broj 84/10), kojeg donosi Vlada RH, Glavnim provedbenim planom obrane od poplava (ožujak 2018), kojeg donose Hrvatske vode. Svi tehnički i ostali elementi potrebni za upravljanje redovnom i izvanrednom obranom od poplava utvrđuju se Glavnim provedbenim planom obrane od poplava i provedbenim planovima obrane od poplava branjenih područja. Navedeni planovi su javno dostupni na internetskim stranicama Hrvatskih voda. Državnim planom obrane od poplava uređuju se: teritorijalne jedinice za obranu od poplava,  stupnjevi obrane od poplava, mjere obrane od poplava (uključivo i preventivne mjere), nositelje obrane od poplava,  upravljanje obranom od poplava (s obvezama i pravima rukovoditelja obrane od poplava), sadržaj provedbenih planova obrane od poplava sustav za obavješćivanje i upozoravanje i sustav veza, mjere za obranu od leda na vodotocima. Obveze Državnog hidrometeorološkog zavoda su prikupljanje i dostava podataka, prognoza i upozorenja o hidrometeorološkim pojavama od značenja za obranu od poplava,  upute za izradu izvještaja o provedenim mjerama obrane od poplava, kartografski prikaz granica branjenih područja.

## **7.6. Osiguranje usjeva, životinja i biljaka**

Pravilnikom o provedbi mjere 17 Upravljanje rizicima, podmjere 17.1 Osiguranje usjeva, životinja i biljaka iz Programa ruralnog razvoja Republike Hrvatske za razdoblje 2014. – 2020. („Narodne novine“ broj 29/18) definirano je značenje pojma nepovoljne klimatske prilike u poljoprivredi, koji označavaju nepovoljne vremenske uvjete kao što su mraz, udar groma, oluja, tuča, led, duža vremenska razdoblja visokih temperatura te jaka kiša, koji se mogu izjednačiti s elementarnom nepogodom, kao i njihove posljedice u obliku poplava, suša i/ili požara. Predmet osiguranja je vrijednost biljne ili stočarske proizvodnje (prinos, urod, grlo, kljun, proizvod uključujući kvalitetu) na određenoj proizvodnoj jedinici koju u proizvodnji predstavlja ARKOD parcela, a u stočarskoj proizvodnji Jedinstveni identifikacijski broj gospodarstva. Ako se dogodi osigurani slučaj osiguravateljsko društvo je dužno isplatiti osigurninu. Osigurninu po polici osiguranja moguće je ostvariti ako je Župan proglasilo nepovoljnu klimatsku priliku, koja se može izjednačiti s elementarnom nepogodom. U slučaju da Župan ne proglasi elementarnu nepogodu, društvo za osiguranje prije isplate osigurnine mora zatražiti potvrdu Državnog hidrometeorološkog zavoda o evidentiranoj nepovoljnoj klimatskoj prilici na području Općine.

## **7.7. Primjena jedinstvenih cijena i priroda**

Dana 22. ožujka 2018. godine, na sjednici Državnog povjerenstva za procjenu štete od elementarnih nepogoda donesen je Zaključak o prihvaćanju prosječnih cijena i priroda poljoprivrednih kultura za razdoblje od 01. travnja 2018. godine do 31. ožujka 2019. godine.

Navedenim Zaključkom su prihvaćene cijene za procjenu štete od elementarnih nepogoda koje će se koristiti od 01. travnja 2018. godine do 31. ožujka 2019. godine prilikom utvrđivanja šteta u poljoprivredi ***(Prilog 15.).***

# 8. ZAKLJUČAK

Dosadašnja praksa je ukazala na nužnost promjena u postojećem sustavu dodjele pomoći za nastale štete od prirodnih nepogoda. U budućnosti se očekuje nastanak novih šteta na poljoprivrednim zemljištima, pri čemu nije moguće procijeniti razmjere nastanka istih. Ovog trenutka moguće je utvrditi kako je postotak osiguranja imovine, posebice u poljoprivredi, iznimno malen. Potrebno je u većoj mjeri osiguravati imovinu, što bi u konačnici imalo pozitivne učinke na gospodarstvo jer pomoć iz državnog proračuna nije dostatna za pokriće nastalih šteta, a posebice za stabiliziranje poslovanja oštećenika koji se bavi određenom gospodarskom djelatnošću.

Postojeći uspostavljeni sustav omogućuje dodjelu državne potpore za osiguranje šteta u poljoprivredi kao i Program ruralnog razvoja koji kroz mjere osigurava sredstva za nadoknadu izgubljenog proizvodnog potencijala u poljoprivredi i pokriće troškova premije osiguranja usjeva, životinja i biljaka uzrokovanih različitim čimbenicima, a što uključuje i prirodne nepogode koje određuje ovaj Plan.

U cilju sprječavanja nastanka i ublažavanja posljedica prirodnih nepogoda veoma je bitna suradnja Općine, općinskog povjerenstva, operativnih snaga sustava civilne zaštite te stanovnika Općine, koji svojim djelovanjem mogu u znatnoj mjera spriječiti nastanak prirodne nepogode i ublažiti njihove posljedice.

**KLASA:** **920-11/19-01/01**

**URBROJ:** **238/14-02-19-4**

**Kloštar Ivanić, 15.05.2019.**

**REPUBLIKA HRVATSKA**

**ZAGREBAČKA ŽUPANIJA**

**OPĆINA KLOŠTAR IVANIĆ**

**OPĆINSKI NAČELNIK**

**Načelnik:**

**Željko Filipović**